text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA ABORO - OTE MAR JAMALAIKA MAR ARIYO
KANISE ma nodagi ruako wach ote mar Jamalaika mokwongo ne gidagi ler moa e polo. Wach oteno nobironigi kuom ng’wono mar Nyasaye mondo ochiew chunygi kendo oyangnigi kitgi mar hero piny kod dok chien margi, kendo mondo gichak ikore mar romo ni Ruodhgi.KKS 62.1
Wach ote mar jamalaika mokwongo nobiro mana mondo opog kanisa mar Kristo kuom yuwach maricho mag piny. To kuom thoth ji kata mana jogo ma ne luongore ni Jokristo, gigo ma ne tweyo chunygi kuom piny ne tegno moloyo mago ma nochiko wang’gi e polo. Ne giyie chiko itgi kuom rieko mag piny, kendo ne giweyo wach oteno ma noanigi ka Nyasaye, nikech ne ok gidwar winjo wach ma nochwowo chunygi kamano.KKS 62.2
Pile Nyasaye ochiwo ler mondo ji oluwe, to ok ochiwe mondo ji ojare mi gidagi lerno. Lerno ma Nyasaye chiwo to chalo gi mudho ni jogo ma tamorego. Ka Roho mar Nyasaye oseweyo keto adieri e chuny ji, eka weche duto ma ji winjo bedo kayiem, kendo yalo ok nyal konyogi.KKS 62.3
E kindeno ma kanise nochayo Wach Nyasaye ka gitamore ruako wach ote mar duok Kristo, Nyasaye bende nojwang’ogi. Jamalaika mar ariyo noluwo bang’ jamalaika mokwongo, kowacho gi dwol maduong’ niya: “Osegore piny, Bablon maduong’ osegore piny, ma nomiyo ogendini duto madho divai mar mirimb terruokne.” Fweny 14:8. Jogo ma ne rito biro mar Kristo, miluongo Joadventista, to ne winjo tiend wach oteno kaka ne en wach mohulo mana dok chien mar kanise e yor chuny, nikech ne gidagi ruako wach ote mar jamalaika mokwongo. Milome ma ne ogo ni, “Bablon osegore piny,” to nowuok e kor higa mar 1844, kendo bang’ lando wachno ji ma dirom gana piero abich nowuok e kanisego.KKS 62.4
Jogo ma noyalo wach ote mokwongo, ne gionge kod paro kata dwaro mar kelo pogruok e kanise, kata mana mar loso kanyakla moko mopogore. William Miller nowacho niya: “Kuom tich duto ma atimo to ne ok abedo gi dwaro kata paro moro mar chako kanyakla moro mopogore kod dinde ma nitie koroni, kata mar kelo medruok ni dini moro mana nikech swekruok mar dini machielo. Naparo mana mondo akony ji duto. Nikech naparo ni Jokristo duto di bed mamor kuom rito biro mar Kristo, kendo kata da obed ni jomoko opogore koda kuom paro, to ok naparo kaka di gibed gi chuny marach kod jogo moyie kod puonjni eni; kendo kamano an ok naneno ka pogruok moro onego bedie ni mondo watim chokruok yorwa. Dwaro mara maduong’ nene en mana loko chuny ji ir Nyasaye, kendo nyiso piny kuom wach ng’ado bura mabiro, kendo yuwayo jowadwa mondo giik chunygi maber mondo chieng’ moro girom ni Nyasaye gi kuwe. Ng’eny jogo ma nolokore nikech yalo mara to ne gichako riwore kod kanise mayore yore mag ndalogo. Ka ji nobiro ira ka gipenja kuom gi monego gitim, an to pile nanyisogi mondo gidhi ka ma gineno ni bernigi; kendo ne ok asemo ji ma kamago kachwako kanisa moro mondo gidhiye.KKS 63.1
Kanise mang’eny noyie kod yalo mar Jaduong’ Miller gi chuny mamor kuom ndalo moko; to nikech ne gidagi winjo wach mar duok Kristo, ne giparo achien mondo ginyon puonjne duto piny. Kamano jogo duto ma noyie kod puonjne to ne siko mana gi thagruok, bende chunygi ne chandore. Nene gihero kanisegi ma ne gintie, kendo ne ok gidwar pogore kodgi; to nikech ji nonyierogi kendo thagogi, ka gitamogi ni kik giwuo kuom wach geno margi, kata mana dhi winjo yalo kuom biro mar Kristo, kamano ji mathoth nowuok e kanise ka gilonyo lodino ma noseketnigi e ng’utgi.KKS 64.1
Jogo ma Joadventista, ka ne giseneno ka kanise odagi hulo wach ote mar Nyasaye, ne ok giyie kodgi kaka gibedo kaachiel e riwruok mar kanisa mar Kristo, “en siro gi mise mar adiera,” kendo ka milome nowuok ni, ‘’Bablon osegore piny,” ne gineno ni kare ne gitimo maber ka gipogore gi kanyakla ma ne gintie chon.KKS 64.2
Nyaka chakre ndalono ma ji nodagi winjo wach ote mokwongo, to nitie kido moko maricho mosedonjo ei kanise. Ka ji ochako chayo adieri, eka wuondruok donjo kendo medore. Hero Nyasaye kendo yie kuom Wachne osedoko mang’ich chutho. Kanise osetamo Roho mar Nyasaye, kendo nikech mano to teko mang’eny mar Roho oseweyogi.KKS 64.3


c: text/html

text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA PIERO ARIYO GADEK - THO MAR ARIYO
SATAN nodhier nono koneno duong’ maler mar Kristo. Jal ma nobedo jakerubi ma umo to nopar ku ma noaye, kod duong’ ma yandi obedogo. Ne en jaserafi marieny, “wuod okinyi;” to mano kaka kite olokore, mano kaka odwoke piny!KKS 135.1
Satan none malong’o kaka ng’anjo mare owuon gi wang’ teko e mogeng’one donjo e polo. Kinde duto osebedo mana kokedo gi Nyasaye; dimbruok, kuwe, kod winjruok manie polo dibedne mana ka gi malitne chutho. Dhoge nomoki kuom weche duto ma nodonjogo ni Nyasaye kaka oongee ng’wono bende ojang’ad bura marach. Achaye duto ma noketo kuom Jehova, mago noduogi mana ire owuon. Koro Satan nokulre kendo nohul kaka chwat mage obedo kare.KKS 135.2
Miriambo duto kod adieri mosebedee kuom Iweny mantie e kind Satan kod Kristo, chieng’no ginifwenyre malong’o chutho. Ji duto none kaka Nyasaye En Jang’ad bura makare adieri. Ji duto none chiwono maduong’ ma Nyasaye gi Wuode notimo ni dhano. Mano e kinde monego Kristo obedi e kom duong’ne mowinjore kode, kendo yudo duong’ moloyo ruodhi duto kod joloch duto, kendo oyud nying’ moloyo nying’ duto miluongogo ji e wang’ piny.KKS 135.3
Kata ochuno Satan mondo ohul kaka Nyasaye En jang’ad bura makare, kendo ochune mondo okulre ni loch mar Kristo, to kite machon ok olokore. Chuny marach mar achaye kod ng’anjo ma ne en go nyaka a chon, ochako nyisore kendo gi teko chuth. Ka iye wang’ chuth, to oketo chunye ni ok obi yie mondo Iweny oloye. Kinde ochopo mar timo Iweny maduong’ mogik kod Ruodh polo. Ochako mwomore gi teko e kind ogandane, kodwaro thuwogi gibedi gi gero chuth kaka mare, kendo mondo gichak kedo. To kuom ji tara mathothgo duto ma nosewuondo nyaka omiyogi ng’anjo, to koro onge kata achiel ma oyie kod lochne e kindeno. Tekone koro orumo. Siguno ma Satan opong’go kuom Nyasaye to opong’o chuny jo maricho bende; to kata kamano gineno kaka ok ginyal timo gimoro, gineno kaka ok ginyal chungo e nyim Jehova mondo giloye. Mirima koro chako makogi kod Satan kod jogo ma nokonye e tich mar wuond. Gi gero malich kaka mar jachien to gimwomore kuomgi, ma Iweny omoko e wang’ piny duto.KKS 136.1

robotstxt: allowed

filter: keep


text:
22
Mikaya okoro Ahab
1 Kuom higni adek ne onge lweny e kind Israel gi Aram
2 To e higa mar adek Jehoshafat ruodh Juda nodhi neno ruodh Israel.
3 Ruodh Israel nosenyiso jodonge niya, “Donge ungʼeyo ni Ramoth Gilead en marwa to onge gima watimo mondo wakawe kuom ruodh Aram?”
4 Omiyo nopenjo Jehoshafat, “Ibiro dhi konya kedo gi jo-Ramoth Gilead?”
Jehoshafat nodwoko ruodh Israel niya, “Wan joka ngʼato achiel, joga gin jogi, faresena gin fareseni.”
5 To Jehoshafat bende nowachone ruodh Israel niya, “Mokwongo penj ane Jehova Nyasaye wachni.”
6 Omiyo ruodh Israel nochoko jonabi kanyakla maromo ji mia angʼwen, mopenjogi niya, “Bende anyalo dhi kedo gi jo-Ramoth Gilead, koso kik adhi?”
Negidwoke niya “Dhiyo nikech Jehova Nyasaye nochiwe e lwet ruoth.”
7 To Jehoshafat nopenjo niya, “Donge nitie janabi mar Jehova Nyasaye ka ma dwapenj wach?”
8 Ruodh Israel nodwoko Jehoshafat niya, “Pod nitie ngʼato achiel manyalo penjonwa Jehova Nyasaye wach, to ok adware nikech ok okor gimoro amora maber kuoma, to kinde duto mana gik maricho. Nyinge en Mikaya wuod Imla.”
Jehoshafat nodwoko niya, “Ruoth ok onego iwach kamano.”
9 Omiyo ruodh Israel noluongo achiel kuom jodonge mowachone niya, “Dhi piyo iom Mikaya wuod Imla.”
10 Ruodh Israel kod Jehoshafat ruodh Juda noyudo orwako lepgi mag ruoth ka moro ka moro kuomgi obet e kom duongʼne e kar dino cham mantie e dhoranga Samaria, kendo ne gin kod jonabi duto mane koro e nyimgi.
11 Koro Zedekia wuod Kenana noloso tunge mag nyinyo kolando niya, “Ma e gima Jehova Nyasaye owacho, ‘Gi chumbegi ibiro chwowo jo-Aram nyaka itiekgi chuth.’ ”
12 Jonabi mamoko duto bende ne koro wach mana machal kamano. Negiwacho niya, “Monj jo-Ramoth Gilead kendo ilogi nikech Jehova Nyasaye enokete e lwet ruoth.”
13 Jaote mane odhi luongo Mikaya nowachone niya “Jonabi duto osekoro wach achiel machalre, kagiwacho ni gima ber biro timore ni ruoth. In bende yie ikor wach maber kaka gisekorono.”
14 To Mikaya nowacho niya, “Akwongʼora gi nying Jehova Nyasaye mangima ni, anyalo mana nyise gima Jehova Nyasaye owachona.”
15 Kane Mikaya ochopo, ruoth nopenje niya, “Bende wanyalo dhi mondo waked gi jo-Ramoth Gilead, koso kik wadhi?”
Nodwoke niya, “Ked kodgi kendo iyud loch nimar Jehova Nyasaye osechiwe e lwet ruoth.”
16 Ruoth nowachone niya, “Nyaka karangʼo ma anaketi mondo ikwongʼrina gi nying Jehova Nyasaye ni iwacho adiera ma ok miriambo?”
17 Eka Mikaya nodwoke niya, “Ne aneno jo-Israel duto koke ewi gode mana kaka rombe maonge jakwath, kendo Jehova Nyasaye nowacho ni, ‘Jogi onge gi ruoth. Yie iwe ngʼato ka ngʼato odhi e dalane gi kwe.’ ”
18 Ruodh Israel nowachone Jehoshafat niya, “Donge nawachoni ni ok okorna gik mabeyo, to okoro mana gik maricho?”
19 Mikaya nodhi nyime kawacho niya, “Kuom mano winj wach Jehova Nyasaye: Naneno Jehova Nyasaye kobet e kom duongʼne gi jopolo duto kochungʼ molwore, e bade korachwich kendo e bade koracham.
20 Kendo Jehova Nyasaye nowacho ni, ‘En ngʼa mabiro hoyo Ahab mondo oked gi jo-Ramoth Gilead kendo onege kuno?’
“To ngʼato ka ngʼato nochiwo pache.
21 Mogik, roho marach nobiro mochungʼ e nyim Jehova Nyasaye mowacho ni, ‘Abiro hoye.’
22 “Jehova Nyasaye nopenje niya, ‘Ere kaka ibiro hoye?’
“Nodwoke niya, ‘Abiro dhi mondo abed roho mar miriambo e dho jonabi mage duto.’
“Jehova Nyasaye nodwoke niya, ‘Dhiyo kendo itim kamano nikech in ema ibiro hoye mi iloye.’
23 “Omiyo koro sani Jehova Nyasaye oseketo roho mar miriambo e dho jonabigi duto. Jehova Nyasaye osengʼadoni buch masira.”
24 Eka Zedekia wuod Kenana noa malo mopamo lemb Mikaya. Nopenje niya, “En yo mane ma Roho mar Jehova Nyasaye noluwo kobiro wuoyo kodi?”
25 Mikaya nodwoke niya, “Ibiro fwenyo chiengʼ ma iniring kidhi pondo e ot maiye.”
26 Ruodh Israel nogolo chik niya, “Kawuru Mikaya kendo utere ir Amon jatend dala maduongʼ kendo ir Joash wuod ruoth,
27 kendo uwachne ni, ‘Gima ruoth wacho ema: Ket ngʼatni e od twech kendo kik imiye gimoro amora makmana makati kod pi nyaka aduogi kangima.’ ”
28 Mikaya nowachone niya, “Kidwogo kingima, to kara ok asewuoyo gi dho Jehova Nyasaye.” Bangʼe nomedo wacho niya, “Winjuru wechena, un ji duto!”
Oneg Ahab e piny Ramoth Gilead
29 Omiyo ruodh Israel gi Jehoshafat ruodh Juda nodhi Ramoth Gilead.
30 Ruodh Israel nowachone Jehoshafat niya, “Abiro rwako lewni moko ka wadhi e lweny mondo kik gifwenya, in to rwak arwaka lepi mag ruoth.” Omiyo ruodh Israel norwako lewni ma ok nyal fwenyego kendo nodhi e lweny.
31 Ruodh jo-Aram nogolo chik ne jotende piero adek gariyo mariembo geche niya, “Kik uked gi ngʼato angʼata bed ni otin kata oduongʼ makmana ruodh Israel.”
32 Kane jotelo mariembo geche lweny noneno Jehoshafat negiwacho e chunygi niya, “Adier ma en ruodh Israel.” Omiyo negilokore mondo giked kode, to kane Jehoshafat oywak,
33 jotelo mariembo geche lweny noneno ni ok en ruodh Israel mi negiweyo lawe.
34 To ngʼat moro noywayo atungʼ mare modiro asere ma nochwowo ruodh Israel e kind law lweny mane orwako. Ruoth nonyiso jariemb gache niya, “Lok garini mondo igola ka, nimar ahinyora marach.”
35 Odiechiengʼno duto lweny nomedo bedo mager kendo noten ruoth e gache komanyore gi jo-Aram. Remo mane chwer kawuok kama nohinyore nopongʼo i gari, kendo godhiambo notho.
36 Kane ochopo podho chiengʼ ywak nowinjore e kind jolweny niya, ngʼato ka ngʼato odog e gwengʼ-gi kendo ngʼato ka ngʼato odog e pinygi.
37 Kamano ruoth notho kendo nokele Samaria moike kanyo.
38 Ne gilwoko garino e yawo moro Samaria (kama ochode lwokoree), kendo guogi nonangʼo rembe, mana kaka wach Jehova Nyasaye nosewacho.
39 Timbe mamoko mag loch Ahab kaachiel gi gik moko duto mane otimo, gi dala ruoth maduongʼ mane ogero mobawo gi lak liech kod mier mane ochielo gi ohinga, donge ondikgi e kitap rapar mar ruodhi Israel?
40 Ahab noyweyo gi kwerene, kendo Ahazia wuode nokawo lochne kaka ruoth.
Jehoshafat ruodh Juda
41 Jehoshafat wuod Asa nodoko ruodh Juda e higa mar angʼwen mar Ahab ruodh Israel.
42 Jehoshafat ne ja-higni piero adek gabich kane obedo ruoth kendo norito piny kodak Jerusalem kuom higni piero adek gabich. Min mare ne nyinge Azuba nyar Shilhi.
43 E gik moko duto noluwo yore Asa wuon mare kendo ne ok oweyogi, nimar notimo gima kare e nyim Jehova Nyasaye. To kata kamano kuonde motingʼore gi malo mag lemo ne ok omuki kendo ji nodhi nyime mana gi chiwo misengini kendo wangʼo ubani.
44 Jehoshafat bende ne nigi kwe gi ruodh Israel.
45 Gik mamoko manotimore ndalo loch Jehoshafat gi gik mane otimo kaachiel gi humbe lwenjene, donge ondikgi e kitepe rapar mar ruodhi Juda?
46 Noriembo jochode machwo mane ni kuonde motingʼore mag lemo mane otony e ndalo mag loch wuon-gi Asa.
47 E kindeno ne onge ruoth e piny Edom, jalupne ema ne ni e loch.
48 Koro Jehoshafat nohondho yiedhi mag ohala mondo odhi Ofir oom dhahabu to kata kamano ne ok gikwangʼ nikech ne gikethore kama iluongo ni Ezion Geber.
49 E kindeno Ahazia wuod Ahab nowacho ni Jehoshafat niya, “Yie iwe joga okwangʼ gi jogi, to Jehoshafat nodagi.”
50 Jehoshafat notho kaka kwerene kendo noyike but kwerene e dala maduongʼ mar Daudi wuon-gi. Kendo Jehoram wuode nobedo ruoth kare.
Ahazia ruodh Israel
51 Ahazia wuod Ahab nobedo ruodh Israel e Samaria e higa mar apar gabiriyo mar loch Jehoshafat ruodh Juda, kendo nobedo ruodh Israel higni ariyo.
52 Notimo richo e nyim Jehova Nyasaye nikech nowuotho e yore mag wuon-gi gi min-gi kendo e yore mag Jeroboam wuod Nebat mane omiyo Israel otimo richo.
53 Notiyo ni Baal kendo nolame mi nomiyo Jehova Nyasaye, Nyasach Israel, obedo gi mirima mana kaka wuon-gi nosetimo.


text:
17
Elija olando ni oro maduongʼ biro
1 Koro Elija ja-Tishbi moa Tishbe e piny Gilead nonyiso Ahab niya, “Mana kaka Jehova Nyasaye mangima, ma Nyasach Israel matiyone nitie, tho kata koth ok nobedi kuom higni manok nyaka chop achak awach kendo.”
Agak omiyo Elija chiemo
2 Eka wach Jehova Nyasaye nobiro ne Elija mowachone niya,
3 “Aa ka, dhi yo wuok chiengʼ kendo ipondi e holo mar Kerith man yo wuok chiengʼ mar Jordan.
4 Ibiro modho pi mowuok e soko kendo asechiko winyo mag agak mondo omiyi chiemo kanyo.”
5 Kamano notimo gima Jehova Nyasaye nochike. Nodhi e holo mar Kerith yo ka wuok chiengʼ mar aora Jordan kendo nobedo kuno.
6 Winyo mag agakgo nokelone kuon gi ringʼo okinyi godhiambo to nomodho e sokono.
Elija kod dhako ma chwore otho man Zarefath
7 Bangʼ kinde moko sokono notwo nikech koth ne pok ochuwe e piny.
8 Eka wach Jehova Nyasaye nobirone mowachone niya,
9 “Dhiyo piyo piyo nyaka Zarefath e piny Sidon kendo ibed kanyo. Asechiko dhako ma chwore otho moro kanyo mondo omiyi chiemo.”
10 Kamano nodhi Zarefath. Kane ochopo e dhoranga dalano, dhako ma chwore otho moro ne ni kanyo ka choko yien. Noluonge mopenje niya, “Bende inyalo kelonae pi matin e agwata agulu mondo amodhi?”
11 Kane odhi kelo pi, Elija noluonge mowachone niya, “Kendo kiyie, to kelna kuon matin.”
12 Eka nodwoko Elija niya, “Mana kaka Jehova Nyasaye ma Nyasachi ngima aonge gi kuon moro amora makmana mogo matin e agulu kod mo matin e puga. Amodo yien matin mondo ater dala kendo alosgo chiemba kod mar wuoda mondo wacham bangʼe watho.”
13 Elija nowachone niya, “Kik ibed maluor dhi dala kendo tim kaka isewacho. To mokwongo losna kuon matin kuom gima in-go mondo ikelna eka ilos gimoro ni in kaachiel gi wuodi
14 Nimar ma e gima Jehova Nyasaye Nyasach Israel wacho, ‘Agulu mar mogo ok nodongʼ nono kendo puga mar mo ok notwo nyaka chop chiengʼ ma Jehova Nyasaye nokelie koth, e piny.’ ”
15 Nodhi motimo kaka Elija nowachone. Kamano ne nitie chiemo pile ka pile ne Elija gi dhakono kod joode.
16 Nimar agulu mar mogono ne ok odongʼ nono kendo puga mar mo-no ne ok otwo kaluwore gi wach Jehova Nyasaye mane Elija owacho.
17 Bangʼ kinde moko wuod dhakoni ma wuon odno ne tuo, nomedo bedo marach ahinya to bangʼe notho.
18 Dhakono nopenjo Elija niya, “En rach mane ma in-go koda, ngʼat Nyasaye? Ne ibiro mondo iparna richona kendo mondo ineg wuoda?”
19 Elija nodwoke niya, “Miya wuodi.” Nokawe koa e lwete motingʼe nyaka ei ot mamalo mane odakie mopiele e kitandane.
20 Eka noywak ne Jehova Nyasaye niya, “Yaye Jehova Nyasaye ma Nyasacha isekelo chandruok bende ni dhako ma chwore otho madakgo ni kimiyo wuode tho?”
21 Eka noriere kuom wuowino nyadidek moywak ni Jehova Nyasaye niya, “Jehova Nyasaye ma Nyasacha yie ngima wuowini oduogne!”
22 Jehova Nyasaye nowinjo ywak Elija mi ngima wuowino noduogone mi nobedo mangima.
23 Elija nochungo nyathino motingʼe kogole oko ewi tado motere e ot. Nomiye min-gi mowachone niya ne wuodi ngima!
24 Eka dhakono nowacho ni Elija niya, “Koro angʼeyo adiera ni in ngʼat Nyasaye kendo ni wach Jehova Nyasaye mawuok e dhogi en adiera.”


text:
PENJO MAR 10
Penjo mar 10: Muma singo ni ngima biro chalo nade kinde mabiro?
“Jo makare nobed weg piny, kendo ginidagie nyaka chieng’.”
“Piny to osiko nyaka chieng’.”
“Obiro tieko tho chuth, Jehova Wuon Loch Duto biro yweyo pi wengegi duto.”
“E kindeno, muofni biro neno, jo ma itgi odino itgi noyawre. Jo ma ong’ol nochikre ka ngau, kendo momni biro kok gi mor. Nimar pi nobubni e thim, kendo aoche nobedie e piny motwo.”
“Kendo obiro yweyo pi wengegi duto, mi tho ok nobedie kendo, kata kuyo, kata ywak, kata rem ok nobedie kendo. Gik machon osekadho.”
“Gibiro gero ute kendo ginidagie, gibiro pidho puothe mzabibu kendo chamo olembegi. Ok giniger ute mondo jomamoko e modagie, kendo ok ginipur mondo jomoko nono e mocham. Nimar ndalo mag joga nobed mana ka ndalo mag yien, kendo joga moyier nobed mamor gi tich lwetegi.”


text:
The steering committee of Lango Conference 2012 (LC12) has presented the conference report and accountability to the council of Lango clan leaders (Owitong).
The ceremony took place in Lango Cultural Centre in Lira on Friday 22 March 2013. The meeting was chaired by the Speaker of Tekwaro Lango Wakili Okello and attended by Won Nyaci, Won Deo Yocam Odur, Prime Minister of Tekwaro Lango
Here is the full report (in Leb Lango) as presented by Dr Engineer Michael Odongo
REPORT BOT COUNCIL O’WITONG IKOM COKERE A’LANGO ADWONG (LANGO CONFERENCE) AME OBIN OBEDO ININO DWE 27-29 DECEMBER 2012, I
Pagi Kop: Lango Onote Pi Dongo Paco
An Awitong Eng. Dr. Michael M. Odongo Okune, Awitim me Lango
Adwongkom Yuba me Cokere LC12
Friday, 22.02.2013
Won Deo Won Kwogo me Lango, Adwong Yosam Odur Ebii
Prime Minister Te Kwaro Lango, Awitong
Owi Jang Tic Apapat i’ Mampici a’Won Nyaci
Otel Dini Apapat
Owitong kede Rwode Ducu
Otela Mon kede Bulu
Mon kede Coo,
Mia awaka adwong meicel kede yom yic me an icung inyim wu tin
1. LOC ME TEKWARO KEDE JAMI ABECO I TEKWARO WA
2. LONYO PI DONGO LOBO
3. NGOLLO KOP ATIRA KEDE LOC
4. MEDDO TEKO WA I YORE APAPAT PI ANYIM
Tic atin atye kede en me yaro inyim wu
Cokere obin ocakere kede me abulu inino dwe 27.12.12 te tum ime ajo adongo inino dwe 28 kede 29 December 2012. Bulu obin obedo aromo 500 iwite kun ya iyi atekere, dini apapat kede iryongetogo atye i Lango
Cokere adwong obin otero nino aryo kun Won Deo oyabo inino dwe 28.12.12 ame loko lok atek pi kop me ropo te Kwaro a’ Lango. Adwong Lobo obin ocego cokere ni i’odiko me inino dwe 29.12.12 kun loko atek okop me te Kwaro, wii bie, dongo lobo kede lweny ikom two jonyo. Pagi kop ame mako anyim a’Lango ngat ame omio obin obedo Prof. Opio Odongo me Aboke. Odiro apapat ame obedo otino Langi ipaco
Cokere ni obino acalo adwogi me neno akwiri iwang abit kede tam atut a’ Won Deo wa me Lango ame obin oweko en opelo kede waraga mere inino dwe 25.1.12 kun kelo bot Langi tam me lwongo cokere wek lar ote moko tam ikom peki a’Langi. Won Deo yie tye cwer atek ikom peki adong ogomo gony gi i’Lango
Pi mano Te Kwaro obedo kede twero me lwongo cokere ni i’cik me lobo ame olwongo ni Institution of Traditional and Cultural Leaders Act, 2011 cura 9 ame yeyi oloc me te Kwaro moro nu me yele ikop me dongo lobo kede medo lonyo bot jo gi agin oloo. Cokere olubo tyen en acwany bed
Tam a’ Won Deo ni obin onwongo cwak adit ibot Adwong Preciden wa me Uganda Gen Kaguta Yowei Museveni ikare ame Won Deo Olime i oot Ker me Uganda Nakasero inino dwe 14.2.12. Cwak odany dang obin oya i bot wun Owitong me Lango i’ Cokere me Council wu ame obedo inino dwe 12.5.12
Oyub cokere ni obin otio tic atek pi mwaka acel iyul me miyo yika cobere apwot. Adwong Edola Bosco me Omolo Odyakol obin ojalo Hotelere Margeritta ame tye i Junia Kwota pi rwate Oyub Cokere pi kare i kare. Atema tema obedo dwong twatwal ame oya ibot omego kede amego wa mogo ame ateni obin oremo ote bedo gegeco kop me cokere ni ageca te miyo goba odany pelo oko iye. Pi dwir agoba kun kare ikare lanyo ateni oko, ote bino miyo wan oyub cokere gorode doko ayot. Dwon goba onwongo longo atek kato me ateni oko akadi ateni red ni ngo pe dong onwongo winyere. Ento pi mara Acwec Akwoo me Polo ote miyo Cokere tum apwot kun kwanyo lewic iwi wa oko pi atwali.
Yubu cokere a’lwak acalo mani pe yot dang omio wa otagere twatwal. Myeka wa onwongo tye pi wele 500 pi nino abulu kede 1,000 pi nino acel acel pi Cokere adwong. Omio ote yubu bajet me Ushs.450million iyi acaki wa me tic idwe me abicel. Gen wa onwongo tye ni pol cente wa kede jami amite pi cokere bino ya ibot atekere acel acel iwel me Ushs 500,000/=. Pi rucu rucu ame obin otugere iyi akina oloc me Te Kwaro man pe obin otiye imiti wa. Obin ongolo jami okene oko i bajet ote dwogo i Ushs250million ento man dang pe obin olare. Kadi do bed amano fund raising dinner me nino dwe 5.10.12 obin omio wa Ushs. 29,650,000 akome kede Ushs. 37,495,000 acikere. Gum dang te bedo tye ni Mampici a’Prime Minister me
Cente ame dong oraye ducu akome kede cikere pi cokere man obin obedo Ushs. 123,325,000 ento tic otiye kede en akome ote miyo wa donyo i banya me UShs19million. Akwantabiliti me lim kede jami ducu ame orao pi cokere ni kede yore ame otio kede tye odano inge repota ni nama annex 1.0a. Adong okeli wa banyi adwong twatwal obedo ikapu kede buke akwana ame obin mio dano acelacel ame obedo i cokere ni. Cem kede gi amata dang obin otero wa agwa meicel. Amito pwoyo omema na ame Oyubu Cokere ni pi cuny me dyere ame gin obedo kede naka iyi agiki ote jalo kare gi, gi cing gi ikede en ocele omio yuba otum apwot. Jo ducu ame obedo icokere man dang odano nying gi okom buk ripot ame ayaro botwu ni. Apwoyo Owitong me Lango ame opong i ka cokere iwel me 120 ni kato.
Adwong Won Deo akwayi imia dong kare me wek ami ripot i kom moka ame Langi odonyo kede i ka cokere man. A peru akwano moka a’Lango ni, wek kong akob ni cokere ni pwod i record me Lango obedo pi tyen ma acel ame Langi opelo kede tam gi ikom ngo agin amito pi anyim gi. Ber a cokere ni ocoko Langi adongo ayam opono itwok piny ducu iwi lobo te kelo paco
Wek dong alokere ikom moka. Moka ducu tye odano ikom ripota ni number annex1.0b kun otye iyi iryonget angwen apapat kit man:
1. LOC ME TEKWARO KEDE JAMI ABECO I TEKWARO WA
2. LONYO PI DONGO LOBO
3. NGOLLO KOP ATIRA KEDE LOC
4. MEDDO TEKO WA I YORE APAPAT PI ANYIM
Moka a’Lango ni ame olwongo ni Lango Development Agenda tye kede jami olil me atima pi kelo dongo lobo kede alokaloka abeco ikwo ajowa. Jami me atia ni kite gi tye SMART (OLIL)kit man:
· Specific (Okemere atir)
· Measurable (Pimere)
· Actionable (Tiye)
· Respoonsibility (Nga/ngo atio)
· Time bound (gwok cawa)
Laro lok i’Cokere obin okelo tam apapat ecipan ibot lwak ento tame ni ducu tye ame oguru gi ite guti kop angwen imalu nu kit ame adano kede ikom report piny kani.
Yekko Moka me Cokere a Langi 2012
1. LOC ME TEKWARO KEDE JAMI ABECO I TEKWARO WA
2. NGOLLO KOP ATIRA KEDE LOC
3. LONYO PI DONGO
4. MEDDO TEKO WA I YORE APAPAT PI ANYIM
Iwiewie, moka tye ongido imwaka imwaka cakere imwaka ni naka 2015 kun dang ocimo iryonget abino tiyo onyo lubu yo cobo moka man. Porere Te Kwaro lango tye kede moka okene ame en bino tiyo ikome acalo yubu pen cik me Te Kwaro. Ocele tye ame en bino lubu yore ibot iryonget ocele me cobo calo lubu yoo wudi Owitong ibot abumente imalu. Lango language Board, Lango Parliamnetry Groyup, Abumente atitino me te dero iyi Lango
Ineno wa wan joo oyubu LC12, tam wa tye ni me miyo jami tiye apwot kit a’Lango amito kede, myero Te Kwaro cim Committee me Orot Piny (LC12 Resolution Monitors and Evaluators) ikom ame bino kubere kede roto dule apapat ame oketo tic iwi gi ni wek kare ikare gin omi ripot bot Council me Owitong kede Langi ducu. Omema mere romo ya ikom Cabinet a’Won Deo, Owitong, Owibye, Omema me Parliament, odiro tic apapat, joo wa ige pii, bulu, mon, jo dini kede Langi ocele aromo jalo cawa kede gi cing gi pi ber bedo a’Lango. Committee ni tic gi nama acel bino bedo me yubu workplan kede bajet gi (wi cura mere tye oyubu oko iyi book LDA (papara 119) eka ote cwalo botwu
Iyi akina moka magi ducu, yeya me lok iyi acel. Man kop ikom Pen Cik me Te Kwaro. Makatal me yubu pen cik ite moka me LC12 tye oweko iwi wu wun Owitong. Langi tye akuru pen ciki kun okudu weo gi oko pien en pen ciki en ame bino twenyo loc me Te Kwaro I’Lango aber. Myero wun Council icim wunu Commitee me Owitong kede Omii Tam gi angeo cik me oyot dang kan aler, ote miyo gi yo tic (Terms of Reference) kede jami tic kede kare me tic joni te bebea iyi atekere 152 ni ducu i’Lango kan kun orao tam eka ote coyo draft constitution me anyama inyim wu kan. Abongo mano obino rwaco gen a’Lango oketo ikom wa ni i’rwac.
Ka dong awoto bala atyeko ripoti, amito ni atwe te kopa ni kit eni:
1. Adwoko pwoc bot Won Deo won Kwogo Won Nyaci wa me Lango Adwong Yosam Odur Ebii pi neno me atut ape twere oweko en otute atek me kelo Lango karacel ite loc me Te Kwaro naka tunu kede I’Cokere Adwong olwongo Lango Conference 2012. En Te Kwaro keken en ame noto Lango kadi do bedi wi bie, dini, atekere i’jami ocele papat opokowa. Ngec a’ Won Deo tye aneno anyim kun tamere ocung ka i noto kede dongo Lango. Apwoyo Adwong pi kwiri ni kede cuny aber ame itye inyutu ikom jo ni pi kare ducu. Wia dang pe wil kede Prime Minister wa me Te Kwaro Adwong
2. Adwoko pwoc botwu wun Owitong pi gen ame ibin iketo wunu ikom wan 72 ite cimo wa me youbu cokere. Pe obediwa ayot me timo ento dang otum kit adong otum kede nu. Apwoyo wu pi cwak ame ibedo wunu miyo wa ame ojingo cung w ate miyo wot anyim kede yuba.
3. Kwac wa tye ni me oyot myero wun Otela me Te Kwaro Otyek me oyot atubatuba ame tye iyi akina wu ame okello ryang cuny adwong bot Langi ducu dang the bwot balo LC12. Apokapoka pe bino miyo wa cobo mita a’Lango agin opelo kede i’LC12 ni. Bino bedo me Lewic atek ka iyo nge mwaka adek tunu 2015 pe tye ginoro ame obino nyuto ame cimo ni ocobo mita a’Lango. Otela ye ture ote dwogo piny me bedo karacel ite loc acel kun dog gi acel, tam gi acel mita gi dang acel. Yubu loc me Te Kwaro myero cakere iyi atekere acelacel kun yin Awitong itye ame inoto joni iyori pi tic aber ame itye itimo. Pe dang ipok atekere ni ikom Lango pien wun keken pe iromo twero wunu kwo ka ibedo keken wu. Ikakan dang yeya wunu me dwoko pwoc bot Bishop JC Odur Kami me Kineno me Lango kede owote mere okwat i’dini apapat pi tute gi me temo noto otela me Te Kwaro ikare atelo tol ocek wokca. Akwayo gi me pe ool pien tic pwod tye.
4. Committee me Orot Piny (LC12 Resolution Monitors and Evaluators) ame ibino wunu cimo me lubu yo cobo moka a’Lango ni myero imi gi wunu kare me bebea iyi Lango ducu me rabo bot Langi iyi eryonget gi apapat calo atekere, ocoo amut, dule ape jengere ikom abumente, ocatwil, bulu, otino kwan ikede en ocele me wek joo ducu winy icuny gi ni moka tye pi ber bedo a’lwak.
5. Me miyo Committee me Orot Piny (LC12 Resolution Monitors and Evaluators) tiyo tic aber kit amite wun myero iyubere wunu me rayo lim ite miyo gi wunu. Pol kare ducu dang myero ibed wunu cwako kor gi wek gin oti tic ame imio gi wunu icuny opye abongo lworo.
6. Otela ame Won Deo oketo itic kede en ame en bino keto itic me Te Kwaro myero mi gi pwony oromo i’kite me tic me wek dano acel acel niang
7. Te Kwaro myero kub wat kede dule apapat amaro ber bedo a’Lango me yenyo yoo me jwiko me oyot gero me yi oot kede lara lobo aman otany woki ame tye akelo can apol iyi Lango woki. En kodi jami areco ni en ame tye adwoko Lango cen.
Yeya wunu dong kare me keto imi meja me Council wu
Apwoyo wu atek pi winya.
Awitong Eng. Dr. Michael Odongo Okune
AWITIM ME LANGO
CHAIRMAN STEERING COMMITTEE LC12
22 Febraury 2013


text:
A4
Nying Nyasaye e Ndiko mag Dho-Hibrania
Nying Nyasaye ma nigi nyukta ang’wen e dho Hibrania, tiende ni יהוה, yudore chiegni nyadi 7,000 e Ndiko mag Dho-Hibrania. Mumani loko nyukta ang’wen-go (Tetragramaton) ni “Jehova.” Onge nying moro amora e Muma ma yudore nyading’eny ma loyo nyingno. Kata obedo ni joma nota gi roho e ndiko Muma notiyo gi nyinge mopogore opogore mag telo kaka “Manyalo Duto,” “Mamalo Chutho,” kod “Ruoth,” e luongo Nyasaye, Tetragramaton e ma ne gitiyogo sama ne gidwaro luongo Nyasaye gi nyinge owuon.
Jehova Nyasaye e ma nochiko jondik Muma mondo giti gi nyinge. Kuom ranyisi, nochiko janabi Joel mondo ondik niya: “Ng’ato ang’ata ma luongo nying Jehova ibiro resi.” (Joel 2:32) Kendo notayo jandik Zaburi mondo ondik kama: “Mondo ji ong’e ni in ma nyingi Jehova, in kendi e Ng’at Mamalo Chutho e wi piny mangima.” (Zaburi 83:18) E bug Zaburi kende, nying Nyasaye yudore nyadi 700, to en buk moting’o wende ma jotich Nyasaye nonego owergo kendo nwoyo weche manie iye. To kare ang’o momiyo nying Nyasaye onge e loko mang’eny mag Muma? Ang’o momiyo Mumani tiyo gi nying Nyasaye ma en “Jehova”? To tiend nyingno en ang’o?
Ang’o momiyo nying Nyasaye onge e loko mang’eny mag Muma? Nitie gik mopogore opogore momiyo mano timore. Jomoko neno ni onge tiende mondo Nyasaye Manyalo Duto obed gi nying moro makende miluongego. Jomoko to osebedo ka luwo timbe Jo-Yahudi ma ne kwero ni ok onego oti gi nying Nyasaye, nikech ne giparo ni mano en nying maler ma ok onego otigo atiya kamano. Jomoko to wacho ni nikech onge ng’ama nyalo ng’eyo kaka onego oluong nying Nyasaye e yo makare, ber mana ka waluonge gi nyinge mag telo kaka, “Ruoth” kata “Nyasaye.” Kata kamano, paro ma kamago ok gin adier nikech weche maluwogi:
-
Joma neno ni onge tiende mondo Nyasaye Manyalo Duto obed gi nying moro makende miluongego, kwedo adiera ni loko mokwongo okwongo mag Muma moriwo nyaka ma ne ondik ka Kristo pok obiro e piny, ne nigi nying Nyasaye. Kaka noseler motelo, Nyasaye nochiko ni mondo nyinge obed e Muma chiegni nyadi 7,000. Mano nyiso maler ni Nyasaye dwaro ni mondo wang’e nyinge kendo wati kode.
-
To nade joma golo nying Nyasaye e Muma nikech giluwo timbe oganda Jo-Yahudi? Nitie wach moro maduong’ ma ok ging’eyo. Kata obedo ni jondiko moko mag Jo-Yahudi ne ok dwar luongo nying Nyasaye, ne ok gigolo nyingno e Mumbe ma ne gikopo. Nying Nyasaye yudore kuonde mang’eny e buge modol machon ma ne oyud Qumran machiegni gi Nam Chumbi. Jolok moko lero e Mumbegi giwegi ni kamoro amora ma ondik ni “RUOTH” gi nyukta madongo, kanyo nying Nyasaye ne nitieree. Kata kamano, penjo en ni, Ang’o momiyo jolokogo nowilo nying Nyasaye kata gole chuth e Muma, to gin giwegi giyie ni nying Nyasaye yudore nyadi alufe e Muma? Sama gigolo nyingno oko, en ng’ano mosemiyogi ratiro mar timo kamano? Gin e ma ging’eyo!
-
Joma wacho ni ok onego oti gi nying Nyasaye nikech onge ng’ama nyalo ng’eyo kaka onego oluong nyingno e yo makare, to e ma iyudo ni tiyo gi nying Yesu malich. Kata kamano, gima ok ging’eyo en ni, kaka jopuonjre Yesu mokwongo ne luonge opogore gi kaka Jokristo ma kindegi luonge. Nyalo bedo ni Jokristo ma Jo-Yahudi ne luongo Yesu ni Ye·shuʹa‛. Kendo “Kristo” ne iluongo ni Ma·shiʹach, ma en “Mesia.” Jokristo ma ne wacho dho Grik ne luonge ni I·e·sousʹ Khri·stosʹ, to ma ne wacho dho Latin ne luonge ni Ieʹsus Chriʹstus. Nyasaye notayo joma ne oloko Muma e dho Grik mondo kik giwe nyinge oko, to mano nyiso ni Jokristo mokwongo ne luwo kaka dhok ma ne itiyogo e kindeno ne luongo nyingno. Kamano bende e kaka Komiti mar Muma mar Loko mar Piny Manyien noneno ni en gima ber tiyo gi nying “Jehova,” kata obedo ni ok wanyal ng’eyo sie kaka dho Hibrania machon ne luongo nyingno.
Ang’o momiyo Mumani tiyo gi nying “Jehova”? E dho Ingresa, nyukta ang’wen mag Tetragramaton (יהוה) indiko ni YHWH. Jo-Hibrania ne ok ti gi vowel (a, e, i, o, u) ka ne gindiko, to mano e momiyo Tetragramaton nindiko ma onge vowel moro amora. Kata kamano, sama ne giwuoyo, ng’ato ne nyalo ng’eyo vowel ma dwarore kod kama owinjore oketee.
Chiegni higni aluf achiel bang’ kosetiek ndik Ndiko mag Dho-Hibrania, Jo-Yahudi molony e weche mag somo nochako loso Chakruok 13:4; Wuok 3:15) Gima wang’eyo en ni Nyasaye notiyo gi nyinge nyading’eny sama nowuoyo gi jotichne, kendo jotichne bende ne luonge gi nyinge, kendo ne ok giluoro tiyo gi nyinge ka ne giwuoyo gi jomamoko.—Wuok 6:2; 1 Ruodhi 8:23; Zaburi 99:9.alama ma nyiso vowel ma onego otigo sama isomo weche e dho Hibrania. Kindeno, noyudo ka Jo-Yahudi osechako luwo paro ma ok kare ni en gima kwero luongo nying Nyasaye ayanga, omiyo, ne giwilo nyingno gi nyinge mamoko. Omiyo, nenore ni ka ne gindiko Tetragramaton, ne ginywando vowel moko gi nyukta ang’wen mochung’ ne nying Nyasaye mondo gilosgo nyinge mamoko. Kuom mano, buge motiyo gi vowel ma kamago ok nyal konyo ng’ato ng’eyo kaka ne iluongo nying Nyasaye e dho Hibrania. Jomoko paro ni nyingno ne iluongo ni “Yahweh,” to jomamoko nigi paro mopogore. Nitie Dead Sea Scroll moro ma nigi bath ndiko mar Tim Jo-Lawi moloko nying Nyasaye ni Iao e dho Grik. E wi mano, joma nokwongo ndiko dho Grik ne wacho ni nyuktago bende inyalo som ni Iae, I·a·beʹ, kod I·a·ou·eʹ. Omiyo, onge tiende rido chik e wi kaka onego oluong nying Nyasaye. Adier en ni ok wang’eyo kaka jotich Nyasaye chon ne luongo nyingno kata some e dho Hibrania. (
Kare ang’o momiyo Mumani luongo Nyasaye ni “Jehova”? En nikech dho Kisungu osebedo ka tiyo kode a chon.
Loko mar dho Kisungu ma nying Nyasaye ne okwongo yudoree, ne en mar William Tyndale moting’o buge abich mokwongo mag Muma (Pentateuch) ma ne oloko e higa mar 1530. Ne otiyo gi “Iehouah” e lokoneno. Bang’ kinde, dho Kisungu nolokore, omiyo kaka indiko nyingno bende nolokore. Kuom ranyisi, e higa mar 1612, Henry Ainsworth notiyo gi “Iehovah” ka noloko bug Zaburi.Bang’e, e higa mar 1639, ka ne ochak olok bug Zaburino moriwe kanyachiel gi buge abich mokwongo mag Muma, ne oti gi nying mar “Jehovah.” E higa mar 1901, joma ne oloko Muma mar American Standard Version notiyo gi “Jehovah” kuonde duto ma nying Nyasaye ne yudoree e Ndiko mag Dho-Hibrania.
Jasomo moro mong’ere miluongo ni Joseph Bryant Rotherham nolero gimomiyo ne otiyo gi “Jehovah” kar tiyo gi “Yahweh” e buge mar Studies in the Psalms ma nondiko e higa mar 1911. Owacho ni nodwaro “ndiko nying ma ji tiyogo pile kendo ma joma somo Muma ong’eyo.” E higa mar 1930, jasomo miluongo ni A. F. Kirkpatrick bende nowacho gima chalo kamano e wi wach tiyo gi “Jehovah” e Muma. Nowacho kama: “Joma nono grama ne neno ni nying Nyasaye onego osom ni Yahveh kata Yahaveh; kata kamano, JEHOVAH e ma ji noseng’iyogo e dho Kisungu, kendo gima duong’ ok en kaka ne iluongo nyingno e dho Hibrania, to en ni nyingno en mar ng’ato owuon, to ok en nying mar telo kaka ‘Ruoth.’ ”
Tiend nying Jehova en ang’o? E dho Hibrania, nying Jehova noa kuom nyukta mag HWH, ma tiende en “bedo gima odwaro,” kendo josomo molony bende neno ni nyingno oting’o paro mar ni omiyo gimoro amora modwaro otimre. Omiyo, Komiti mar Muma mar Loko mar Piny Manyien lero tiend nyingni ni “Omiyo Gima Odwaro Timore.” Joma olony e weche mag somo nigi paro mopogore opogore e wi wachni, omiyo ok wanyal chuno ni mano e ma nyaka bed tiend nyingno. Kata kamano, wechego owinjore ahinya gi duong’ ma Jehova nigo kaka Jachuech mar gik moko duto kendo Jal ma chopo dwarone. Ok nochueyo mana polo gi piny kod chuech mamoko mangima kende, to kaka ndalo medo kadho, e kaka omedo miyo gik modwaro ni otimre timore, kendo miyo ji ong’e dwarone.
Kuom mano, tiend nyingno ok otudore mana gi weche ma yudore e Wuok 3:14 ma wacho niya: “Anabed Gima Adwaro Bedo.” Kiwacho awacha adier, wechego ok nyal lero tiend nying Nyasaye e yo malong’o chuth. Kar mano, ginyiso mana kido moro mar Nyasaye, ni onyalo bedo gimoro amora madwarore mondo ochop dwache. Omiyo, kata obedo ni tiend nying Jehova oting’o parono, pod onyalo tiyo gi chuechne bende e chopo dwache.


text: 18 Ka Yesu nosewacho wechegi, nowuok gi jopuonjrene mi ging’ado Hoho mar Kidron.+ Ne odhi e puodho moro kaachiel gi jopuonjrene.+2 Judas jandhokne bende nong’eyo kanyo, nikech Yesu ne jadhi kanyo gi jopuonjrene.3 Omiyo, Judas nokawo jolweny kod askeche mag jotend-jodolo gi mag Jo-Farisai, mi ne gidhi kanyo ka giting’o teyni kod gige lweny.+4 Nikech Yesu nong’eyo gik moko duto ma ne dhi timorene, nowuok e lela mopenjogi niya: “Umanyo ng’a?”5 Ne gidwoke ni, “Yesu ma Ja-Nazareth.”+ Nokonegi kama: “An e en.” Judas jandhokne bende ne ochung’ kodgi.+6 To ka Yesu nowachonegi ni, “An e en,” ne gidok chien mi gipodho piny.+7 Omiyo, nopenjogi kendo niya: “Umanyo ng’a?” Ne gidwoke ni, “Yesu ma Ja-Nazareth.”8 Yesu nowachonegi niya: “Asenyisou ni an e en. Omiyo, ka an e ma umanya, weuru jogi mondo odhi.”9 Mano ne dhi chopo gima nosewacho kama: “Kuom jogo duto ma isemiya, pok alalo kata achiel.”+10 Simon Petro nowuodho ligangla ma ne en-go mi ochadhogo misumba mar jadolo maduong’ kendo nong’ado ite ma korachwich oko.+ Nying misumbano ne en Malko.11 To Yesu nowacho ne Petro kama: “Duok liganglano e kirope.+ Donge owinjore amadh okombe ma Wuora osemiya?”+12 Askeche gi jatend-jolweny maduong’* kod askeche mag Jo-Yahudi, nomako Yesu mi gitueye.13 Ne gitere mokwongo ir Anas nikech ne en wuon chi Kayafa+ ma ne en jadolo maduong’ e higano.+14 Kuom adier, Kayafa e ma noseng’ado ne Jo-Yahudi rieko ni ne gidhi yudo ber ka ng’at achiel otho e lo oganda.+15 Koro Simon Petro gi japuonjre moro ne luwo Yesu.+ Jadolo maduong’ nong’eyo japuonjreno, kendo japuonjreno nodonjo gi Yesu nyaka e laru mar jadolo maduong’,16 to Petro ne ochung’ oko e dho ot. Omiyo, japuonjre machielo ma jadolo maduong’ nong’eyono, nowuok oko mi owuoyo gi jarit-dhoot kendo norwako Petro iye.17 Eka jatich ma nyako ma ne rito dhoot nopenje niya: “In bende in japuonjre ng’atni, koso?” Nodwoko kama: “Ooyo, ok an.”+18 Koro wasumbnigo kod askeche ne ochung’ ka gioyo mach ma ne gisemoko nikech piny ne ng’ich. Petro bende ne ochung’ kodgi ka oyo mach.19 Omiyo, jatend-jodolo nopenjo Yesu wach jopuonjrene kod wach puonjne.20 Yesu nodwoko kama: “Asewuoyo gi piny e lela. Kinde duto ne apuonjo e sunagogi kendo e hekalu+ ka ma Jo-Yahudi duto chokoree, kendo onge gima ne awachoga ling’ling’.21 Ang’o momiyo ipenja wechegi? Penj jo ma osewinjo gik ma ne awachonegi. Jogo ong’eyo gik ma nawacho.”22 Bang’ wacho wechego, achiel kuom askeche ma ne ochung’ machiegni gi Yesu nothale+ kopenje niya: “Mano e kaka idwoko jatend-jodolo?”23 Yesu nodwoko kama: “Ka po ni awacho gimoro marach, wach ane gima rachno; to ka gima asewacho ni kare, ang’o momiyo igoya?”24 Eka Anas nochiko ni oter Yesu ir Kayafa jadolo maduong’ kotueye.+25 Koro Simon Petro noyudo ochung’ kanyo ka oyo mach. Eka ne giwachone niya: “In bende in japuonjrene, koso?” Nokwer kama: “Ooyo, ok an.”+26 Achiel kuom wasumbni mag jadolo maduong’ ma ne en wat jal ma Petro nong’ado itecha+ nowacho niya: “Donge naneni e puodho kode?”27 To Petro nokwer kendo. Gikanyono, thwon-gweno nokok.+28 Ne gigolo Yesu ir Kayafa mi gitere e od gavana.+ Koro ne en okinyi mang’ich. To gin giwegi ne ok gidonjo e od gavana mondo kik gibed ma ok ler+ mondo eka giwinjre chamo Pasaka.29 Omiyo, Pilato nowuok oko irgi mopenjogi niya: “En wach mane ma udonjonego ng’atni?”30 Ne gidwoke kama: “Ka da bed ni ng’atni ok en jaketho, dine ok wakele iri.”31 Kuom mano, Pilato nowachonegi kama: “Un uwegi kaweuru kendo ung’adne bura kaluwore gi chiku.”+ Jo-Yahudigo nowachone niya: “Chik ok oyienwa nego ng’ato.”+32 Mano notimore mondo wach ochop ma Yesu nosewacho konyisogo kaka nodhi tho.+33 Eka Pilato nodonjo kendo e ode kae to noluongo Yesu mopenje niya: “In e Ruodh Jo-Yahudi, koso?”+34 Yesu nodwoko kama: “Be ipenja kamano kuom dwachi iwuon, koso en nikech jomoko osewachoni weche kuoma?”35 Pilato nodwoko kama: “An ok an Ja-Yahudi, donge? Ogandani kod jotend-jodolo e ma osechiwi e lweta. Itimo ang’o?”36 Yesu nodwoko niya:+ “Pinyruodha ok en mar pinyni.+ Ka da bed ni Pinyruodha en mar pinyni, joga dine okedo mondo kik chiwa e lwet Jo-Yahudi.+ To adier Pinyruodha ok oa kae.”37 Omiyo, Pilato nopenje niya: “Kare in ruoth?” Yesu nodwoko kama: “In iwuon isewacho ni an ruoth.+ Mano e momiyo nonyuola, kendo mano e momiyo ne abiro e piny, ni mondo achiw neno e wi adiera.+ Ng’ato ka ng’ato man kor adiera winjo dwonda.”38 Pilato nopenje niya: “Adiera en ang’o?”Bang’ wacho mano, nowuok oko modhi ir Jo-Yahudi mokonegi niya: “Ok ayudo ketho kuome.+39 E wi mano, en timu ni onego agonynu ng’ato e Pasaka.+ Kuom mano, be udwaro ni agonynu Ruodh Jo-Yahudi?”40 Eka ne gikok kendo niya: “Ooyo, ok wadwar ng’atni, gonynwa mana Baraba!” Baraba ne en jamecho.+


text:
18
Elija gi Obadia
1 Bangʼ ndalo mangʼeny, e higa mar adek, wach Jehova Nyasaye nobiro ne Elija mowachone niya, “Dhiyo mondo inyisri ni Ahab kendo abiro kelo koth e piny.”
2 Omiyo Elija nodhi monyisore ne Ahab.
Koro kech ne lich ahinya e piny Samaria,
3 kendo Ahab noseluongo Obadia mane otelo ne dala ruoth maduongʼ. Obadia ne en ngʼat man-gi yie motegno kuom Jehova Nyasaye.
4 Kane Jezebel nego jonabi mag Jehova Nyasaye, Obadia nokawo jonabi mia achiel mopandogi e buche mag pondo ariyo ka ji piero abich abich e moro ka moro kendo nomiyogi pi gi chiemo.
5 Ahab nosewacho ne Obadia niya, “Dhi e piny duto e sokni kod holo duto. Dipo ka wayudo lum mondo farese kod kenje obed mangima mondo kik waneg chiachwa moro amora.”
6 Omiyo negipogo piny mane gi dhi wuothoe, ka Ahab ochomo konchiel to Obadia ochomo komachielo.
7 Kane Obadia wuotho, Elija noromo kode. Obadia nonene mongʼeye kendo nokulore nyaka e lowo mowacho niya, “Bende en in adier Elija ruodha?”
8 Elija to nodwoke niya, “Ee. Dhiyo inyis ruodhi ni, ‘Elija nika.’ ”
9 Obadia to nopenje niya, “En angʼo masetimo marach makoro omiyo ichiwo jatichni ni Ahab mondo onegi?
10 Akwongʼora gi nying Jehova Nyasaye mangima ni onge piny moro kata pinyruoth moro ma ruodha pok oseore ngʼato mondo omanyi. To e kinde moro amora mane piny moro kata pinyruoth moro owacho ni ionge kuno, nomiyo gikwongʼore ni ne ok ginyal yudi.
11 To koro inyisa mondo adhi ir ruodha mondo anyise ni, ‘Elija ni ka.’
12 Ok angʼeyo kama Roho mar Jehova Nyasaye nyalo tingʼi ma terie bangʼ kasedhi. Ka adhi ma anyiso Ahab mi ok oyudi to obiro nega. To an jatichni aselamo Jehova Nyasaye ae tin-na.
13 Donge isewinjo, ruodha gima natimo kane Jezebel nego jonabi mag Jehova Nyasaye? Napando jonabi mia achiel mag Jehova Nyasaye e buche mag pondo ariyo, ka apogogi piero abich abich mi amiyogi chiemo gi pi.
14 To koro inyisa mondo adhi ir ruodha kendo awachne ni, ‘Elija ni ka.’ Donge ingʼeyo ni obiro nega!”
15 Elija nodwoke niya, “Akwongʼora gi nying Jehova Nyasaye Maratego, matiyone, ni adier kawuononi nyaka adhi e nyim Ahab.”
Elija ewi Got Karmel
16 Omiyo Obadia nodhi romo ne Ahab monyise ni Elija ni ka. Omiyo Ahab nodhi oromo ne Elija.
17 Kane oneno Elija, nowachone niya, “Mano en in, jakel chandruok ni Israel-ni?”
18 Elija nodwoke niya, “Ok asekelo chandruok e Israel. To in gi odi ema isejwangʼo chike Jehova Nyasaye mi iluwo Baal.
19 Koro luong jo-Israel duto mondo orom koda e Got Karmel. Kendo kel jodolo mag Baal mia angʼwen gi piero abich kod jonabi mia angʼwen mag Ashera, machiemo e mesa Jezebel.”
20 Omiyo Ahab nooro wach e Israel duto mi nochoko jonabi ewi Got Karmel.
21 Elija nodhi mochungʼ e nyim ji mowachonegi niya, “Nyaka karangʼo ma ubiro digni e kind paro ariyo? Ka Jehova Nyasaye en Nyasaye, luweuru, to ka Baal en nyasaye luweuru.”
To ji ne olingʼ thi.
22 Eka Elija nowachonegi niya, “An kende ema adongʼ kuom jonabi mag Jehova Nyasaye to Baal nigi jonabi mia angʼwen kod piero abich.
23 Yudnwauru rwedhi ariyo. We giyier moro kendgi obed margi, gingʼadgi lemo lemo mi giketgi ewi yien to kik gimok mach kuome. An bende anaik rwath machielo makete ewi yien to ok anamok mach kuome.
24 Eka uluong nying nyasachu kendo an bende abiro luongo nying Jehova Nyasaye. Nyasaye modwoko gi mach en e Nyasaye madier.”
Eka ji duto nowacho niya, “Gima iwachono ber.”
25 Elija nowacho ni jonabi mag Baal niya, “Yieruru achiel kuom rwedhigo kendo loseuru mokwongo nikech ungʼeny ahinya. Luonguru nying nyasachu to kik umok mach.”
26 Omiyo negikawo rwath mane omigi mi gilose.
Eka negiluongo nying Baal chakre okinyi nyaka odiechiengʼ tir ka gikok niya, “Yaye Baal, dwokwa!” To ne onge dwoko, onge ngʼama nodwoko. Kendo ne gimiel ka gilworo kendo mar misango mane giseloso.
27 Kar odiechiengʼ tir, Elija nojarogi kawacho niya, “Koguru matek moloyo!” Adier en nyasaye! Sa moro en e paro matut; kata odich kata odhi wuoth! Kamoro dipo ka onindo matut manyaka chiewe.
28 Omiyo negimedo kok matek mi gingʼolore gi ligangla kod tonge, kaka ne en timgi nyaka rembgi nomol.
29 Odiechiengʼ tir nokalo kendo negidhi nyime ka gikoro kendo gidhum nyaka nochopo kinde mar misango mar odhiambo. To ne onge dwoko, kata ngʼama nodwoko kata ngʼama nowinjogi.
30 Eka Elija nowacho ni ji duto niya, “Biuru ira ka.” Negibiro ire mi nochako loso kendo mar misango mar Jehova Nyasaye mane osekethore.
31 Elija nokawo kite apar gariyo, ka moro ka moro ochungʼ ni dhood Israel mane owuok kuom Jakobo, mane Jehova Nyasaye owachonegi niya, “Nyingi nobed Israel.”
32 Gi kitego nogero kendo mar misango e nying Jehova Nyasaye; kendo nokunyo bugo molwore matut manyalo tingʼo pi maromo lita apar gabich.
33 Nochano yien, mongʼado rwadhno e lemo lemo mokete e yien. Eka nowachonegi niya, “Pongʼuru dopige angʼwen mag pi mondo uolie misango kod yien.”
34 Nomedo wachonegi niya, “Timuru kamano kendo mine gitimo kamano kendo.”
Eka nogolo chik kowacho niya, “Timeuru mar adek” mine gitime mar adek.
35 Pi nomol molworo kendo mar misango kendo nopongʼo kata mana okuta.
36 E kinde mar chiwo misango, Elija janabi nosudo nyime molemo kowacho niya, “Yaye Jehova Nyasaye, Nyasach Ibrahim gi Isaka kod Israel, we ongʼere kawuono ni in e Nyasaye e Israel kendo ni an jatichni bende ni asetimo magi duto kaluwore gi chikni.
37 Dwoka, yaye Jehova Nyasaye, dwoka mondo jogi ongʼe ni in Nyasaye, yaye Jehova Nyasaye, kendo ni iloko chunygi mondo oduog iri kendo.”
38 Eka mach mar Jehova Nyasaye nolwar kendo nowangʼo misango gi yien gi kite kod lowo notwoyo pi mane nitie e bugo.
39 Kane ji duto oneno mano, negipodho auma mi giywak kagiwacho niya, “Jehova Nyasaye e Nyasaye! Jehova Nyasaye en Nyasaye!”
40 Eka Elija nochikogi kawacho niya, “Makuru jonabi mag Baal. Kik uwe ngʼato tony!” Ne gimakogi mi Elija nochiwo chik mondo tergi Holo mar Kishon kendo nonegogi kuro.
41 Kendo Elija nowacho ni Ahab niya, “Dhi ichiem kendo imethi nikech nitie mor koth maduongʼ kawuono.”
42 Omiyo Ahab nodhi mochiemo kendo metho, to Elija noidho ewi Got Karmel mokulore piny kendo osoyo wiye e kind chonge.
43 Nowacho ni jatichne niya, “Dhiyo mondo ingʼi yo ka nam.” Kendo nodhi mongʼiyo.
Noduogo mowacho niya, “Ok aneno gimoro kanyo.”
Elija nowachone nyadibiriyo niya, “Dogi mondo ingʼi.”
44 E ndalo mar abiriyo jatijno nowacho niya, “Bor polo matin machalo gi lwet dhano kowuok e nam.”
Omiyo Elija nowacho niya, “Dhiyo mondo inyis Ahab ni, ‘Idh gachi kendo dhiyo kapok koth ogengʼoni.’ ”
45 To kata kamano polo nodudo kendo yamo nokudho mi koth maduongʼ nochako oo kendo Ahab nodhi Jezreel.
46 Teko Jehova Nyasaye nobiro kuom Elija kendo kokunjo kandhone ei okandane, noringo e nyim Ahab nyaka negichopo Jezreel.


text:
Council of Governors
Written by admin on September 18, 2020
BY DAVE OPIYO
KISUMU COUNTY
Jakom mar riwruok makelo kanyakla mar governors kata council of governors mabende en gavana ma kakamega migosi Wickliffe Oparanya koro oseyo mokalo od bura mar Senate kuom keto ngima jopiny e andaki kuom tamore kalo wach mar pok mag mwandu kata revenue allocation ka owacho ni mano koro en gino mane otimo gibiro kod paro mar chungo tije duto mag counties nimar ongee kaka ginyalo kata chulo jotich kachiel kod chulo gigo mamoko kaka stima.
Migosi Oparanya lero ni jood bura mar Senate gin jogo ma koro chalo joma ketho saa kod wach mar pok mwandu nimar jo od bura go koro oketo tugo mathoth ewii wach mar pok mwandu wach ma olero ni odhii kare kata matin.
Gavana Oparanya mane oriko loso echuny boma ma kisumu ne oyango ni biro chuno jogo mankod jotuo mondo oter jotuo gi e kuonde thieth mag jii giwegi nimar kuonde thieth mag piny owacho koro okbii tiyo nyaka chieng moro tieki wach mar pok mwandu kendo giyudo omenda magibiro nyalo chulo godo jotich matiyo ekuonde thieth.


text: 19 Eka Pilato nochiko ni okaw Yesu mondo ochwade.+2 Mi askeche noloso osimbo mar kuthe mi gisidhone e wiye, kendo ne girwakone kandho ma rangine rajamna,+3 mi ne gisiko ka gidhi ire ka giwachone niya: “Misawa, in Ruodh Jo-Yahudi!” Bende, ne gisiko ka githale.+4 Pilato nowuok oko kendo, mi nokonegi niya: “Neuru! Akelonugo oko kae mondo ung’e ni an ok ayudo ketho kuome.”+5 Omiyo, Yesu nowuok oko korwako osimbo mar kuthe kod kandho ma rajamna. Kendo Pilato nokonegi niya: “Neuru! Ma e ng’atno!”6 Kata kamano, ka jotend-jodolo kod askeche ne onene, ne gikok niya: “Gure! Gure!”*+ Pilato nowachonegi kama: “Kaweuru un uwegi mondo unege nimar an ok ayudo ketho kuome.”+7 Jo-Yahudi nodwoke niya: “Wan gi chik, kendo kaluwore gi chik, onego otho,+ nimar oseketore ni en wuod Nyasaye.”+8 Ka Pilato nowinjo gima ne giwacho, nomedo bedo maluor moloyo,9 mi nodonjo kendo e ode mar gavana mopenjo Yesu kama: “Ia kanye?” To Yesu ne ok odwoko kata matin.+10 Omiyo, Pilato nopenje niya: “Ok idwar wuoyo koda? Be ing’eyo ni an gi teko mar gonyi kendo an gi teko mar negi?”11 Yesu nodwoke kama: “Ok da ibedo gi teko kuoma, mak mana ka nomiyigo koa malo. Mano e momiyo ng’at ma ne oketa e lweti nigi richo moloyo.”12 Kuom mano, Pilato nomanyo ahinya kaka dogonye, to Jo-Yahudi nokok niya: “Ka igonyo ng’atni, to ok in osiep Kaisar. Ng’at ma ketore owuon ruoth, kwedo Kaisar.”+13 Ka Pilato nosewinjo wechego, nogolo Yesu oko mi obet e kom-bura ka ma iluongo ni Laru mar Kidi, to e dho Hibrania en Gabatha. 14 Koro ne en chieng’ Ikruok mar Pasaka;+ kendo ne en kar sa auchiel odiechieng’. Mi nowacho ne Jo-Yahudi niya: “Neuru! Eri ruodhu!”15 Kata kamano, ne gikok kama: “Gole kae! Gole kae! Gure e yath!”* Pilato nopenjogi niya: “Udwaro ni aneg ruodhu?” Jotend-jodolo nodwoko kama: “Waonge gi ruoth mak mana Kaisar.”16 Eka nochiwe e lwetgi mondo gigure e yath.+Omiyo, ne gikawo Yesu.17 Yesu noting’o yadh-sand* en owuon nyaka ka ma iluongo ni Hanga Wich,+ to e dho Hibrania iluonge ni Golgotha.+18 Kanyo, ne gigure e yath+ gi jomoko ariyo e bathe koni gi koni.+19 Pilato bende nondiko wach moro mi oketo e yadh-sandno.* Nondike niya: “Yesu ma Ja-Nazareth, Ruodh Jo-Yahudi.”+20 Thoth Jo-Yahudi nosomo wachno, nimar ka ma nogurie Yesu ne chiegni gi Jerusalem, kendo ne ondik wachno e dho Hibrania, gi dho Latin, kod dho Grik.21 Kata kamano, jotend-jodolo mag Jo-Yahudi nowacho ne Pilato niya: “Kik indik ni, ‘Ruodh Jo-Yahudi,’ to ndik ni ne owacho ni, ‘An Ruodh Jo-Yahudi.’”22 Pilato nodwoko kama: “Gima asendiko, asendiko.”23 Koro ka askeche noseguro Yesu e yath, ne gikawo lepe ma oko mi gipogo ding’wen, mondo askar ka askar okaw achiel, to bende ne gikawo nangane ma iye. Kata kamano, nanga ma iyeno ne onge gi ka ma oriwego, nikech nolos borne wuok malo nyaka piny.24 Omiyo, ne giwacho e kindgi niya: “Kik wayieche, to wagone ombulu eka wang’e ni obiro bedo mar ng’a.”+ Mano ne en mondo ochop wach manie Ndiko ma nokoro kama: “Ne gipogore lepa, kendo ne gigoyo ombulu kuom nangana.”+ Omiyo, askeche notimo gigo adier.25 Kata kamano, jo ma ne ochung’ machiegni gi yadh-sand* ma ne ogurie Yesu, ne gin min-gi,+ gi nyamin min-gi, gi Maria ma chi Klopa, kod Maria Magdalina.*+26 Omiyo, ka Yesu noneno min-gi kod japuonjre ma nohero+ kochung’ machiegni, nowacho ne min-gi kama: “Dhako, ne! Ero wuodi!”27 Eka nowacho ne japuonjreno bende niya: “Ne! Ero minu!” Omiyo, chakre kanyo, japuonjreno nokawe modhi kode dalane.28 Bang’ mano, ka Yesu nong’eyo ni nyaka chop kanyo weche duto nosetimore mondo ochop wach manie Ndiko, nowacho kama: “Riyo ohinga.”+29 Kanyo ne nitie agulu moro ma ne opong’ gi divai mawach. Omiyo, ne giluto sponj moro e divai mawachno kae to gichwoyo sponjno gi kede mar hisobu,* mi ne gitero malo e dhoge.+30 Ka nosemiye divai mawachno, Yesu nowacho kama: “Duto oserumo!”+ kendo, bang’ lung’o wiye, notho.*+31 Mondo ringre jogo kik dong’ e yadh-sand+ chieng’ Sabato nimar ne en chieng’ Ikruok mar Sabato+ (nikech Sabatono ne en Sabato maduong’),+ Jo-Yahudi nokwayo ni Pilato ochik mondo otur tiendegi mondo ogol ringregigo oa kanyo.32 Omiyo, askeche nobiro moturo tiende ng’at mokwongo kod mag ng’at machielo ma noyudo ogur e yath kodeno.33 To ka ne gibiro ir Yesu, ne giyudo kosetho, mi ne ok gituro tiendene.34 Kata kamano, achiel kuom askechego ne ochwoyo ng’et Yesu gi tong’+ kendo remo gi pi nowuok kuome gie sano.35 Kendo jal ma oseneno mae osechiwo neno, kendo nende en madier, bende jalno ong’eyo ni gik mowacho gin adier mondo eka un bende uyie.+36 Kuom adier, wechegi notimore mondo wach manie Ndiko ochop niya: “Onge chogo ma ibiro tur kuome.”+37 Bende, wach machielo manie Ndiko wacho kama: “Gibiro chomo wang’gi kuom ng’at ma ne gichwoyo.”+38 Koro bang’ wechegi, Josef ma Arimathea, ma ne en japuonjre Yesu ling’ling’ nikech noluoro Jo-Yahudi,+ nokwayo Pilato ringre Yesu, kendo Pilato noyiene mondo okawe. Omiyo, nobiro mokawo ringre Yesu.+39 Nikodemo,+ ma e ng’at ma ne yande osebiro ire gotieno, bende nobiro kokelo manemane gi aloe, chiegni kilo 30.*+40 Omiyo, ne gikawo ringre Yesu mi giboye gi lep kitani gi gik ma ne nigi suya,+ mana kaka Jo-Yahudi ne timoga ka giyiko ng’ato.41 Bende, ka ma ne onegee ne nitie puodho moro, kendo ne nitie liel manyien+ e puodhono ma ne pok oketie ng’ato ang’ata.42 Nikech ne en chieng’ Ikruok+ mar Jo-Yahudi ne Sabato, kendo liel ne ni machiegni, ne giketo Yesu kanyo.


text:
Breaking News
The County Executive Committee Member for Health in Kisumu County Prof. Boaz Otieno Nyunya has passed on this morning. Through a letter sent to media houses by the governor Prof. Peter Anyang’ Nyong’o, he says that prof. Nyunya lost his life in Nairobi though he did not clarify the course of his death. Nyong’o remembered […]
A man aged 50 years has been found dead in a room in Rurago bar in Murang’a at around 12.50am. The man identified as Fredrick Opiyo is said to have gotten into the bar and booked a room at around 9.00pm and was later joined by a lady identified as Mary Mwende aged 35 years […]
Riwruok mar okinde e pacho kae LSK ei boma ma Kisumo okwedo malich mokalo tim mane otimne mio moro majaohala edier boma gi jo county council ka giwachoni ok ne owinjore gitim kamano ni mar mano ok owinjore gi chike mag ratich oganda. Kane owuoyo gi jofwuambo elaro mar doho,Jakom ma LSK Kisumu chapter,Mikai Joan […]
Mana bang kinde machuok tok jolupo mayudore e Chula ma Oyamo e sub county ma Bondo golo ywakgi kaachiel gi buok ewi rech magiyudo kotho kendo lewo ewi pii, jotim nonro koro osechako no-no gimadikel midhiero makamano. Kaluore gi jalup director e duolno ma ochungne timo nonro ne rech mongere kaka Kenya Marine and Fisheries […]
By Dave Opiyo Josephine Ouko Kisumu County Commissioner oyango masira manotimre e guenge ma Mamboleo kama ot moro mar orofa 4 noruombore piny kendo hinyo jopiny. Masira makama notimre kar saa ang’wen otieno kendo nodino ne jii auchiel ka adek kuomgi noseres kendo ter kar thieth.Jomoko adek pod omoko ebuo odno, ka achiel topod inyalo […]
County ma Siaya okosebedo katayo chendroge eyono makare kuom thuolo Mar dweche adek koro. Jalup Gavana ma Siaya laktar. James Okumbe ema owacho Magi koyangoni leo ma Senators epachoka oseleogo e kadho bill Mar pok omenda osehinyo malich mokalo tije counties kuom thuolo moheo dueche adek. Jalup Gavana bende omedoni katabedo ni gise thuthni gi […]
Jochiew thieth e county mar Kisumu igeno mar dok e tich odhiambo makawuono tok tend sirkand mar Kisumu koda tend riwruoge jochiew thiethgo nejo keto ogirimiti mar dok e tich okinyi makawuono.
BY JOWI RAYMOND. Od bura ma Kisumo othicho oko spika mar od bura onogo Migosi Onyango Oloo ka Migosi Jack Elisha oraro oyier nyalodia bedo spika e yor kojolo. ONYANGO OLOO (PHOTO COURTESY.)
Mane jaloch mita 400 piny ngima-Nicholas Bett/photo courtesy Mane en jaloch mar piem ng’wech e mita 4000 piny ngima 2015 Nicholas Bett owito ngimane e masich apaya okinyi makawuono. Bett ne oloyo piem mar jomachuo e higa 2015 mane omiyogo piny kenya chisa mar bedo gi chung’ motegno e piem makamago. Bett ja higni 28 […]
jaod bura machon ma West Mugirango Henry Obuocha photo courtesy. Mane jatend migao kendo mane jaod bura ma West Mugirango Henry Obuocha olalo ngimane . Ler maochiw kod jaod bura ma sani ma West Mugirango, Vincent Kemosi oyango ni Obuocha ne olalo ngimane tok nelawr piny edalane man Nairobi Kuma Kane oring kode ekar od […]


text: 15 “An e yadh mzabibu madier, to Wuora e japur.2 Bede duto man kuoma ma ok nyag olemo ogolo oko, to bede duto ma nyago olemo, olwero maler mondo ginyag olemo mang’eny.+3 Un usebedo maler nikech wach ma asewachonu.+4 Sikuru e winjruok achiel koda, to an bende anasik e winjruok achiel kodu. Mana kaka bat ok nyal nyago olemo kende owuon mak mana ka osiko e yadh mzabibu, un bende ok unyal nyago olemo mak mana ka usiko e winjruok achiel koda.+5 An e yadh mzabibu; un e bedene. Ng’at ma siko e winjruok achiel koda, kendo ma siko e winjruok achiel kode, jali nyago olemo mang’eny;+ nimar ka ok an, to ok unyal timo gimoro ngang’.6 Ka ng’ato ok sik e winjruok achiel koda, iwite oko mana kaka iwito bad yath, kae to otwo. Eka ji choko bedego kendo giwitogi e mach mi wang’gi.7 Un kusiko e winjruok achiel koda, kendo ka wechena siko e iu, kwauru gimoro amora mudwaro, to biro timorenu kamano.+8 Wuora yudo duong’ nikech ma: ni udhi nyime nyago olemo mang’eny kendo unyiso ni un jopuonjrena.+9 Mana kaka Wuora osehera,+ e kaka aseherou; sikuru e herana.10 Kurito chikena, ubiro siko e herana, mana kaka aserito chike Wuora kendo asiko e herane.11 “Asewachonu gigi mondo morna obed kuomu kendo mor maru opong’.+12 Ma e chikna, ni mondo uherru ng’ato gi ng’ato mana kaka aseherou.+13 Onge ng’at ma nigi hera maduong’ ma loyo ma: ni ng’ato chiwo ngimane nikech osiepene.+14 Un osiepena kutimo gima achikou.+15 Koro ok aluongu kendo ni wasumbni, nimar misumba ok ong’eyo gima ruodhe timo. To aseluongou ni osiepena, nimar asemiyo ung’eyo gik moko duto ma asewinjo kuom Wuora.16 Ok ne uyiera, to nayierou, kendo naketou mondo udhi unyag olemo ma siko, eka gima ukwayo Wuora e nyinga, obiro miyou.+17 “Wechegi achikou mondo uherru e kindu.+18 Ka piny osin kodu, ng’euru ni nokwongo sin koda ka pok osin kodu.+19 Ka dine un mag piny, piny dine ohero gige owuon. To koro nikech ok un mag piny,+ to aseyierou koa e piny, piny osin kodu nikech mano.+20 Paruru gima nawachonu niya: Misumba ok duong’ moloyo ruodhe. Ka gisesanda, un bende gibiro sandou;+ ka giserito wachna, gibiro rito wachu bende.21 To gibiro timonu mago duto nikech nyinga, nimar ok ging’eyo Jal ma noora.+22 Dine bed ni ne ok abiro mi awuoyo kodgi, dikoro gionge gi richo.+ To koro ok ginyal wacho ni gionge richo.+23 Ng’at ma sin koda, osin gi Wuora bende.+24 Ka dine bed ni ok atimo e diergi tije ma onge ng’at machielo mosetimo, dikoro gionge gi richo.+ Sani gisenena to gisin koda gi Wuora.25 Mano notimore mondo eka wach mondik e chikgi ochop niya: ‘Ne gisin koda kayiem nono.’+26 Ka jakony ma abiro oronu koa ir Wuora obiro ma en roho mar adiera ma wuok ir Wuora,+ en e ma obiro chiwo neno kuoma;+27 eka un bende, ubiro chiwo neno+ nikech usebedo koda nyaka ne achak tija.


text:
19
Elija oringo odhi Horeb
1 Koro Ahab nonyiso Jezebel mago duto mane Elija nosetimo kendo kaka nosenego jonabi gi ligangla,
2 omiyo Jezebel nooro jaote ir Elija mondo owachne niya, “Mad nyiseche timna kata bedi ni en malit machalo nade ka kiny sa ma kama ok atimo ni ngimani machal gi achiel kuom jonabigo.”
3 Elija ne luor kendo noringo nikech ngimane. Kane obiro Bersheba e Juda, noweyo jatichne kanyo,
4 ka en to nodhi e wuodh ndalo achiel e thim. Nochopo e tiend yien ma wiye opedhore mobedo e tiende kendo nolamo ni mad otho. Nowacho niya, “Jehova Nyasaye, aseneno moroma, kaw ngimana, ok aber moloyo kwerena.”
5 Eka nonindo e tiend yien ma nindo otere.
Mapiyo piyo nono malaika nomule mowachone niya, “Chungʼ malo mondo ichiem.”
6 Nongʼicho kendo noyudo makati matin maliet motedi gi makaa koketi but wiye kod pi e agulu. Nochiemo mometho eka bangʼe kendo nodok monindo.
7 Malaika mar Jehova Nyasaye noduogo ire mar ariyo kendo nomule mowachone niya, “Chungi mondo ichiem nimar wuoth pod bor.”
8 Kamano nochungʼ mi ochiemo kendo ometho. Kane osechiemo noyudo teko mowuotho ndalo piero angʼwen, odiechiengʼ gotieno nyaka Horeb, got mar Nyasaye.
9 Kanyo nodonjo ei rogo monindo kanyo.
Jehova Nyasaye ofwenyore ne Elija
Kendo wach Jehova Nyasaye nobirone mawachone niya, “En angʼo mitimo ka, Elija?”
10 Nodwoko niya, “Asebedo katiyo matek ni Jehova Nyasaye Maratego. Jo-Israel osekwedo singruokni, gisemuko kende mag misengini kendo nego jonabigi gi ligangla. An kenda ema adongʼ kendo koro gidwaro nega.”
11 Jehova Nyasaye nowacho niya, “Wuogi mondo idhi ichungi ewi got e nyim Jehova Nyasaye, nimar Jehova Nyasaye chiegni kadho.”
Eka yamo maduongʼ makudho matek nobaro got mokeyo kite e nyim Jehova Nyasaye, to Jehova Nyasaye ne onge e yamono. Bangʼ yamono piny noyiengni, to Jehova Nyasaye ne onge e yiengni pinyno.
12 Bangʼ yiengni pinyno mach nobiro, to Jehova Nyasaye ne onge ei majno. To bangʼ majno yamo makudho mos nobiro.
13 Kane Elija owinje noumo wangʼe gi law abola mowuok oko kochungʼ e dho rogo.
Eka dwol nowuoyo kode kawacho niya, “En angʼo mitimo ka Elija?”
14 Nodwoko niya, “Asebedo katiyo matek ni Jehova Nyasaye Maratego. Jo-Israel osekwedo singruokni, gisemuko kende mag misengini kendo nego jonabigi gi ligangla. An kenda ema adongʼ kendo koro gidwaro nega.”
15 Jehova Nyasaye nowachone niya, “Dog gi yo mane ibirogo kendo idhi e thim mar Damaski. Ka ichopo kuno, to wir Hazael mondo obed ruodh Aram.
16 Bende wir Jehu wuod Nimshi obed ruodh Israel, kendo iwir Elisha wuod Shafat ma ja-Abel Mehola mondo okaw kari kaka janabi.
17 Jehu biro nego ngʼato angʼata motony e ligangla mar Hazael kendo Elisha biro nego ngʼato angʼata motony e ligangla Jehu.
18 To kata mana sani an gi jodolo alufu abiriyo e piny Israel duto mapok okulore ne Baal, kendo ma pod olame ka nyodhe.”
Luong mar Elisha
19 Omiyo Elija nowuok kanyo modhi oyudo Elisha wuod shafat. Nopuro gi rwedhi motwe e jok apar gariyo kendo en owuon ema nochwado rwedhi machien. Elija nodhi machiegni kendo nobolo lawe mar abola kuome.
20 Elisha noweyo rwethe mag pur moringo koluwo bangʼ Elija. Nowachone niya, “Yie iwe ago ne wuonwa kod minwa oriti bangʼe to abiro dhiyo kodi.”
Elija nodwoke niya, “Dogi, en angʼo ma asetimo?”
21 Omiyo Elisha noweye modok. Nokawo rwethe mag pur moyangʼogi. Nowangʼo gik mane opurogo mondo ochwakgo ringʼo mi nomiyo ji kendo gichamo. Eka nochako wuoth moluwo bangʼ Elija kendo nobedo jakonyne.


text:
12
Israel ongʼanyo ne Rehoboam
1 Rehoboam nodhi Shekem, nimar jo-Israel duto nodhi kuno mondo okete ruoth.
2 Kane Jeroboam wuod Nebat nowinjo wachni (ne pod en Misri kuma noringo odhiye koa kuom ruoth Solomon), noduogo koa Misri.
3 Omiyo negioro joote ir Jeroboam mi en kaachiel gi oganda duto mar Israel nodhi ir Rehoboam mi giwachone niya,
4 “Wuonu nomiyowa tingʼ mapek, to koro yie iket tingʼ mapekno kod tij achunano obednwa mayot, to wabiro tiyoni.”
5 Rehoboam nodwoko niya, “Dhiuru kuom ndalo adek bangʼe dwoguru ira.” Bangʼe negia ma gidhi.
6 Eka Ruoth Rehoboam nonono jodongo manotiyo e bwo wuon-gi Solomon kapod ongima. Nopenjogi niya, “Ere kaka unyalo ngʼadona rieko mondo adwok jogi?”
7 Negidwoke niya, “Ka kawuono ibiro doko jatich mar jogi mondo itinegi kendo kimiyogi dwoko mowinjore, to gibiro bedo jotichni ndalo duto.”
8 To Rehoboam nodagi rieko mane jodongo ongʼadone kendo nopimo wach gi mbesene mane odongogo kendo ne tiyone.
9 Nopenjogi niya, “Un to uneno nangʼo? Ere kaka dwadwok jogi mawacho ni, ‘Dwok chien tingʼ mapek mane wuonu oketo kuomwa’?”
10 Mbesene mane odongogo nodwoke niya, “Dwok jogo mosekwayi ni, ‘Wuonu noketo tingʼ mapek kuomwa, yie iket tingʼni obed mayot.’ Koro nyisgi ni, ‘Lith lweta matin duongʼ moloyo nungo wuonwa.
11 Wuonwa noketo kuomu tingʼ mapek; an to abiro medo pekne moloyo. Wuonwa nochwadou gi boka, an to abiro chwadou malit makecho ka thomoni.’ ”
12 Bangʼ ndalo adek Jeroboam kod oganda duto noduogo ir Rehoboam mana kaka ruoth nosewacho niya, “Dwoguru ira bangʼ ndalo adek.”
13 Ruoth nodwoko jogo gi gero. Notamore tiyo gi rieko mane jodongo ongʼadone,
14 moluwo rieko mbesene mowacho niya, “Wuonwa nomiyou tingʼ mapek, an to abiro miyou tingʼ mapek moloyo. Wuonwa nochwadou gi boka an to abiro chwadou malit ka thomoni makecho.”
15 Omiyo ruoth ne ok odewo kwayo mar ji, nimar Jehova Nyasaye ema nomiyo mano otimore mondo ochop wach mane Jehova Nyasaye owacho gi dho Ahija ja-Shilo ne Jeroboam wuod Nebat.
16 Kane jo-Israel duto noneno ni ruoth nodagi winjo wachgi, negidwoko ruoth niya,
“Wat mane moriwowa kod Daudi,
angʼo moriwowa gi wuod Jesse?
Doguru e hembeu, yaye jo-Israel!
Rituru dhoutu uwegi, yaye oganda Daudi!”
Kuom mano jo-Israel nodok e miechgi.
17 To ni jo-Israel mane odak e mier mag Juda, Rehoboam ne pod jatendgi.
18 Ruoth Rehoboam nooro Adoniram mane jarit joma ichuno mondo oti githuon, to jo-Israel duto nochiele gi kite motho. Kata kamano ruoth Rehoboam nonwangʼo thuolo moidho gache nyaka Jerusalem mondo otony.
19 Kuom mano Israel nongʼanyo ni joka Daudi nyaka chil kawuono.
20 Kane jo-Israel duto nowinjo ni Jeroboam ne osedwogo, ne giorone jaote ma giluonge e chokruok, kendo gikete ruodh jo-Israel duto. Mana dhood Juda kende ema nodongʼ jo-adiera ni od Daudi.
21 Kane Rehoboam ochopo Jerusalem, nochoko dhood Juda gi dhood Benjamin, chwo maromo alufu mia achiel gi piero aboro kendo gidhi giked gi jo-Israel mondo gidwok loch ni Rehoboam wuod Solomon pinyruodhe.
22 To wach Nyasaye nobiro ne Shemaya ngʼat Nyasaye niya:
23 “Wachne Rehoboam wuod Solomon ruodh Juda kaachiel gi dhood Juda kod dhood Benjamin gi oganda duto ni,
24 ‘Ma e gima Jehova Nyasaye owacho: Kik udhi utug lweny gi oweteu ma jo-Israel. Doguru e miechu, ngʼato ka ngʼato, nimar ma osetimore nikech an.’ ” Omiyo negiwinjo wach Jehova Nyasaye mi gidok e miechgi kaka Jehova Nyasaye nochiko.
Nyiroye mag dhahabu man Bethel gi Dan
25 Eka Jeroboam nochielo ohinga motegno molworo Shekem e piny manie wi gode mag Efraim mi nodak kuno. Bangʼe noa kanyo modhi mogero Peniel.
26 Jeroboam noparo kende owuon mowacho niya, “Loch nyalo dok e lwet dhood Daudi.
27 Ka jogi odhi e hekalu mar Jehova Nyasaye man Jerusalem mondo gichiw misengini, to chunygi biro dok ni ruodhgi, ma en Rehoboam ruodh Juda. Gibiro nega mi gidog ni Ruoth Rehoboam.”
28 Bangʼ dwaro rieko, ruoth noloso nyiroye ariyo mag dhahabu. Nowacho ni ji niya, “Ok en gima yot mondo udhi Jerusalem. Nyisecheu nika mane ogolou kua Misri, yaye Israel.”
29 Achiel noket Bethel to machielo noket Dan.
30 Kendo gino nodoko richo; nimar ji nodhi kata mana nyaka Dan mondo gilam gimane ni kuno.
31 Jeroboam nogero kuonde mitimoe misango mane ni kuonde motingʼore kendo noyiero jodolo kuom ogendini mopogore opogore kata obedo ni ne ok gin jo-Lawi.
32 Nochako nyasi mar sawo chiengʼ mar apar gabich mar dwe mar aboro machal gi nyasi mar sawo mitimo Juda, mi notimo misengini e kendo mar misango. Ma notimo Bethel kotimo misango ni nyiroye mane oseloso. Kendo bende noketo jodolo Bethel e kuonde motingʼore mane oseloso.
33 Chiengʼ mar apar gabich mar dwe mar aboro, dwe mane oyiero en owuon, notimo misengini e kendo mar misango mane oloso Bethel. Kamano bende noketo nyasi mar sawo ni jo-Israel mi nodhi e kendo mar misango mondo otim misengini.


text:
kik Riemb Jopuonjre ne Wach Fees
Written by admin on October 8, 2020
By ; Dave Opiyo
Jatend migawo mar somo ngire George Magoha koro okwayo jopuonj madongo mag skunde mondo owere kod nyithindo osom kendo kik riemb nyothindo ni dok dala ne wach fees nimar omenda ma serikal ogolo ekonyo skundego pod nyalo tayo skundego ka ogolo siem mager me jopuonj ka owacho ni midhusi mar corona oketo piny tek ma jopuonj nyaka winj ywak jonyuol.
Ngire Magoha ne oriko loso ekinde mane otimo limbe ekar tiegruok ma Kisumu Polytechnic kuma ne ongiyo hikruok ma kar tiegruok no oseketo nyaka ne nyithindo Chan dok ekuonde tiegruok go.
Ngire Magoha bende olero ni omenda mag skunde duto oseor eskunde ma odiechieng ma kiny tich angwen dhiyo yudo ka skunde duto mag primary kod secondary oseyudo omenda mag tayo skunde go.
Bende otieko ka owacho ni kata obedo ni jal Moro ne oringo e doho mar chungo yepo mag skunde to pod okgiloko pachgi ka owacho ni ngato ka ngato nikod ratiro mar dhii edoho to mak mana ni mano oknyal chungo pachgi mar yawo skunde go.


text:
Nyathi Maja Dweche 11 Owito Ngimane e Bugo Mar Pii e Gwenge Mag Kogelo ei Awendo-sub-county.
Written by admin on September 11, 2020
Lit kod kuyo okwako jodak ma kogelo sub-location ei awendo sub-county e county ma nmigori bang nyathi moro ma ja dweche 11 ne lwar e bugo mar pii ma ochwe owito ngimane e bugonoero mar pi odhiambo ma nyoro.
Kane oyango wachnoero jalup ruoth ma kogelo Sub-location migosi Yogo Onyango ne okoni nyathino ma ja dweche 11 ne owe kod nyamin mare ma ja higni 5 e thuolo mane gitugo e dalagi kanyo kapok ne okier ma olwar e bugo mar pinoero e thuolo maonge ngat moro amora maduong mane ni pacho e seche mane masirano otimore.
Ne okoni min nyathinino mikai Belinda akinyi ne oriko odhi e chiro ma chamgiwadu man rongo sub-county kama e thuolo mane oduogo pacho to ne otemo manyo nyathino kapok nyathi ma ja higni 5 mane odong kodeno ne onyise ni nyathino ne olwar e bugo mar pi kama e thuolo mane otem mar konyo ngima nyathino to katakamano ne oyudi ka oseko wito ngimane.
Yogo ne onyiso jodak ma kogelo kod jonyuol mondo oneni oumo wi bugni duto mag pii ema owe nono e gwengego kabende ne onyiso mondo onyal weyo nyithindo kod jogo madongo maok mano mar weyo nyithindo kod nyithindo wetegi mondo onyal konyo e masira machal kod manoero.
Ends.


text:
Siaya County Unable To Run Operations For The Last Three Months
Written by admin on September 16, 2020
County ma Siaya okosebedo katayo chendroge eyono makare kuom thuolo Mar dweche adek koro.
Jalup Gavana ma Siaya laktar. James Okumbe ema owacho Magi koyangoni leo ma Senators epachoka oseleogo e kadho bill Mar pok omenda osehinyo malich mokalo tije counties kuom thuolo moheo dueche adek.
Jalup Gavana bende omedoni katabedo ni gise thuthni gi chulo gope maopogore opogore, gin GI pek miwuoro e tayo chendro kaachiel gi Timo dongruoge ma opogore opogore komedoni legacy projects mag county koro ochung kendo oknynal dhi nyime.
Laktar Okumbe kuom Mano koro okwayo Senate mondomi giyud kakinyalo tiek ywaruogno chutho mondomi counties okonyre.
Bende koro onyiso luoro Ni chendo mag County kidek Chung chutho kaokoting gimoro kuom juma achiel mabiro.


text:
5
Ikruok mar gero hekalu
1 Kane Hiram ruodh Turo owinjo ni Solomon osewir mondo obed ruoth kar Daudi wuon-gi, nooro joote ire nikech nosebedo ka en osiepe kod Daudi.
2 Solomon nooro wachne Hiram kowacho niya,
3 “Ingʼeyo ni nikech lwenje duto mane Daudi wuora kedogo koni gi koni mane miyo ok onyal gero hekalu moluongo Nying Jehova Nyasaye ma Nyasache nyaka chop Jehova Nyasaye ket wasike duto e bwo tiende.
4 To koro Jehova Nyasaye Nyasacha osemiya yweyo kuom pinje duto molwora bende onge Jawasigu kata masira moro amora.
5 Omiyo achano gero hekalu ni Nying Jehova Nyasaye ma Nyasacha kaka Jehova Nyasaye nochiko Daudi wuonwa kowacho ni, ‘Wuodi ma anaketi e kom loch kari biro gero hekalu ni Nyinga.’
6 “Kuom mano gol chik mondo ongʼadna Sida mag Lebanon. Jotichna biro tiyo kaachiel gi jotichni, bende abiro chulo jogi chudo moro amora miketo. Ingʼeyo ni waonge gi ngʼat ma olony e goyo yien piny kaka jo-Sidon.”
7 Kane Hiram owinjo ote Solomon ne omor ahinya mine owacho niya, “Pak obed ni Jehova Nyasaye kawuono nikech osemiyo Daudi wuowi mariek mondo olochi kuom oganda maduongʼni.”
8 Omiyo Hiram nodwoko Solomon kawacho niya,
“Aseyudo wach mane iorona kendo abiro timo duto midwaro kuom chiwo yiend Sida gi bao.
9 Joga biro ywayogi kagologi Lebanon nyaka e nam, kendo abiro kwangʼogi gi yie e nam nyaka kama iniwachi. Kanyo abiro pogogi kendo inyalo kawogi. To nyaka itim dwarona ka ichiwo chiemo moromo jooda ma joka ruoth duto.”
10 Mano e kaka Hiram nochiwo ni Solomon gi yien duto mag Sida gi bao mane odwaro,
11 kendo Solomon nochiwo ni Hiram gunde alufu mia achiel gi piero ariyo gabich mag ngano mondo obed chiemb joode kod mo madirom lita mia angʼwen gi piero aboro. Solomon nomedo dhi nyime katimo maa ne Hiram higa ka higa.
12 Jehova Nyasaye nomiyo Solomon rieko mana kaka nosesingorene. Ne nitie winjruok mar kwe e kind Hiram kod Solomon kendo gin ji ariyogo negitimo singruok e kindgi.
13 Ruoth Solomon nondiko jotich lwedo mar achuna e piny Israel duto maromo joma chwo alufu piero adek (30,000).
14 Noorogi mondo gi dhi Lebanon dwe ka dwe ka gitiyo e migawo mar ji alufu apar (10,000) e dwe, omiyo negitieko dwe achiel Lebanon to dweche ariyo gitieko dala. Adoniram ema ne otelo e tich lwedo matek mar achunano.
15 Solomon ne nigi jotingʼo alufu piero abiriyo (70,000) kod jopa kidi ewi got ji alufu piero aboro (80,000),
16 kaachiel gi nyipeche alufu adek gi mia adek (3,300) mane ochungʼ ne tich.
17 Kane ruoth oketonegi chik negimuko kite madongo ma nengogi tek mag mise mag kite mopa mag hekalu.
18 Kamano jogedo molony mag Solomon gi Hiram kod jo-Gibal nongʼado yien kendo oloso bepe kod kite mag gero hekalu.


text:
PENJO MAR 19
Ang’o Manie Buge Mopogore Opogore mag Muma?
NDIKO MAG DHO-HIBRANIA (“MUMA MACHON”)
PENTATEUCH (BUGE 5):
Chakruok, Wuok, Tim Jo-Lawi, Kwan, Rapar mar Chik
A chuech nyaka kinde ma oganda Jo-Israel nochako betie
BUGE MAG HISTORI (BUGE 12):
Joshua, Jong’ad Bura, Ruth
Jo-Israel donjo e Piny Manosingi kod gik ma ne otimore bang’e
1 kod 2 Samuel, 1 kod 2 Ruodhi, 1 kod 2 Weche mag Ndalo
Sigand Jo-Israel nyaka kinde ma nokethie Jerusalem
Ezra, Nehemia, Esta
Sigand Jo-Yahudi bang’ wuok e tuech e piny Babulon
WENDE (BUGE 5):
Ayub, Zaburi, Ngeche, Eklesiastes, Wer Mamit Moloyo Wende Duto
Weche mag rieko kod wende ma ochok kanyachiel
BUGE MOTING’O WECHE MOKOR (BUGE 17):
Isaya, Jeremia, Ywagruok, Ezekiel, Daniel, Hosea, Joel, Amos, Obadia, Jona, Mika, Nahum, Habakuk, Zefania, Hagai, Zekaria, Malaki
Weche ma nokor mamulo ngima jotich Nyasaye
NDIKO MAG DHO-GRIK MAG JOKRISTO (“MUMA MANYIEN”)
BUGE ANG’WEN MAG INJILI (BUGE 4):
Mathayo, Mariko, Luka, Johana
Ngima Yesu kod tije ma notimo
TICH JOOTE (BUK 1):
Kaka kanyakla mar Jokristo kod tij misonari nochakore
BARUPE (BUGE 21):
Jo-Rumi, 1 kod 2 Jo-Korintho, Jo-Galatia, Jo-Efeso, Jo-Filipi, Jo-Kolosai, 1 kod 2 Jo-Thesalonika
Barupe ma nondik ne kanyakla mopogore opogore
1 kod 2 Timotheo, Tito, Filemon
Barupe ma nondik ne Jokristo achiel achiel
Jo-Hibrania, Jakobo, 1 kod 2 Petro, 1, 2, kod 3 Johana, Juda
Barupe ma nondik ne Jokristo duto
FWENY (BUK 1):
Fweny mopogore opogore ma ne omi jaote Johana


text:
6
Omi Modekai duongʼ
1 Otienono nindo notamore tero ruoth; mi nochiko mondo okelne Kitabu mondikie weche mag ndalo, kendo mondikie gik mosetimore e kinde mag lochne, mondo okel kendo osomne.
2 Kitabuno noyud kondikie ni Modekai ema nofwenyo kaka Bigthana gi Teresh, jotelo mane rito dhoranga ruoth, nosechano mondo oneg ruoth Ahasuerus.
3 Ruoth nopenjo niya, “Angʼo mosetim kimiyogo Modekai duongʼ kuom gima notimono?”
Jotichne nodwoko niya, “Onge gima osetimne.”
4 Eka ruoth nopenjo niya, “En ngʼa manie laru?” Noyudo ka koro eka Haman donjo e laru ma oko mar dala ruoth mondo owuo gi ruoth kuom wach mar nego Modekai kolier e gima noselosone.
5 Omiyo jotije nowachone niya, “Haman ema ochungʼ e laru.”
Ruoth nogolo chik niya, “Kele ira ka.”
6 Kane Haman osedonjo, ruoth nopenje niya, “Angʼo monego tim ne ngʼat ma ruoth dwaro miyo duongʼ?”
Koro Haman noparo kende niya, “Ere ngʼama ruoth dimi duongʼ ma ok an?”
7 Omiyo nodwoko ruoth niya, “Ngʼama ruoth morgo mar miyo duongʼ,
8 mondo okel lep ruoth mag duongʼ moserwako gi faras ma ruoth oseidho, man-gi osimbo mar joka ruoth kosidhne e wiye.
9 Eka mondo gikaw lawno gi faras mondo gimi jatelo mogen, kendo girwak ngʼat ma ruoth morgo mar miyo duongʼ, ka gitelo e nyim faras motingʼe e yore mag dala maduongʼ, kendo ka gigoyo milome e nyime ni, ‘Ma e kaka itimo ne ngʼama ruoth morgo mar miyo duongʼ!’ ”
10 Ruoth nochiko Haman kowacho niya, “Dhi piyo.” Kaw law gi faras mondo itim duto misewacho ne Modekai ma ja-Yahudi, mabetga e dhoranga ruoth. Kik iwe kata mana gimoro achiel kuom gik ma isewacho.
11 Omiyo Haman nokawo law gi faras. Norwako ne Modekai lawno mokete oidho faras ka otelo nyime owuotho kode e yore mag dala maduongʼ ka owacho gi dwol maduongʼ niya, “Ma e kaka itimo ne ngʼat ma ruoth morgo mar miyo duongʼ!”
12 Ka Modekai noseduogo e dhoranga ruoth. Haman to noreto kadok e ode, ka chunye opongʼ gi lit,
13 kendo nonyiso Zeresh ma chiege gi osiepene duto gik moko duto mane otimorene.
Joma ngʼadone rieko gi Zeresh ma chiege nowachone niya, “Mano kaka rumo mari osechakore e nyim Modekai ma to en ja-Yahudi, ok ininyale kendo adier obiro miyo irum chuth!”
14 Kane pod giwuoyo kode, jotich ruoth mabwoch nochopo mapiyo mokawo Haman ka gitere mondo odhi e nyasi ma Esta noseloso.


text:
Bunge
BY DAVE OPIYO Twak mar thicho ooko e apis jatend migawo ma ochungne weche omenda e county ma Kisumu Migosi Nerry Achar kawuono nopedhi eod bura ma Kisumu. Twak makamano mane ochwal kod MCA ma kajulu Migosi Erick Agola ne ochwal kod MCA ma Kajulu Migosi Roy Samo. Twak makamano bende osir(sponsored) kod MCA ma […]
Kar wito taka ma Kachok- Kisumu Photo courtesy. By Jowi Raymond. Chenro mar daro taka ma Kachok e tielo mogik gidek yudo ng’ikruok mae tok jodak ma Kajulu kokalo kuom jatendgi MCA ma kono chwalo ng’ur mare kokalo e twak mar od burano madwaro tend kaunti ma Kisumu lero ne jodak ma kono gino momiyo […]
BY JOWI RAYMOND Pogruok mararieya koroni kidek mienjo kendo e kind jo od bura kata MCAs ma Kisumu kaluwore gi lipode ma jorik ne chwal e nyim tend od bura no kanyiso buok ma ngima moko kuom MCAs osebed ka ibuogo. Lipodegi gi ne jochwal koda MCAs maromo adek duto ne spika mar od burano […]
By Jowi Raymond. Chike kata Bills ariyo mane oduoK e nyim od bura ma Kisumu koda gavana Ngire Peter Anyang’ Nyong’o mondo ne timnegi lokruokge chikegi ne gin mago marango chuok mar tend gwenge mabiro tudo sirikal kaunti ma Kisumu to kod jodongo e kor gwenge ma bende ong’ere ni Village Administration Bill to kod […]
OD BURA MA KISUMU E KINDE TWAK (PHOTO COURTESY) By Jowi Raymond. Puotho mag chike mamoko man koda pek kendo chano mar bero ngima oganda e kaunti ma Kisumo e thoro koda singo ma jo od bura ma Kisumo koda tende osingo chwalo ne jopiny. E twak mare e thuolo madirom dakika 22, e kinde […]
OD BURA MA KISUM: Photo Courtesy. […]
JONJORE. Photo Courtesy. By Jowi Raymond. Tend obila e gwenge ma Kajulu okwa mondo ka joyie to ojiwe arita kwe motegno ne oganda makono. Magi kwayo mane ogol koda MCA ma Kajulu Migosi Roy Samo ma ne olero ni gi e kinde mokalo monj makoch osebed ka itimo ne oganda makono e gwenge kaka Mamboleo, […]
OD BURA MA KISUMU E KINDE TWAK. PHOTO COURTESY. BY JOWI RAYMOND. Kwayo mar tiyo e twech achiel kaachiel koda luuruok gi chike matayo od bura ma Kisumu koroni to imed gol ne MCAs duto e kauntino. Magi kaluwore gi okang’ mane oku koda ogai mar NASA moluor Raila Odinga e chuoyo aput mar kel […]
By Jowi Raymond. Tulo mapek tweta ne jomuoch e od bura ma Kisumu e kinde ma bende koro od burano oterie yueyo machuok mayuak nitie ni otim e tok chik. Spika ma ne otayi weche twak Migosi Steve Agola wachore ni ne jorocho mokalo chike matayo weche twak e kinde mane otieko twak ka ogolo […]
OD BURA MA KISUMU E KINDE TWAK. PHOTO COURTESY. BY JOWI RAYMOND. MCAs e kaunti Assembly ma Kisumu gikone to ne jowito oko twak mar loro od burano dhie e yueyo manok mondo chiw thuolo ne MCAs go yuoro e galamoro ma dhi nyuando kanyakla ogirimiti ma kelo kanyakla kauntis 14 mong’ere kaka Lake Region […]


text:
Jakom mar BMUs konyo Mar kod Patrol Boat
Written by admin on October 13, 2020
By Moses Omollo….. 13/10/2020.
Jakom mar BMUs man e gwenge mag mihuru ei nyatike Sub-County Moroni to owuok oko kendo kwayo jaod bura margi migosi tom odege mondo onyal konyogi kod patrol boat ma ginyalo tiyogodo enam Atari mar Victoria e thuolo ma masira otimore.
Kane giloso kod nyakalondoni jakom mar BMUs ma mihuru Migosi Tobias Muragiri ne okoni gisebedo ka gikaloe chandruoge buora kaka jolupo e gwenge mag mihuru to onge OK any ma sirkal osekawo mar neno ni onyal konygi.
Migosi Tobias ne okoni jolupo osebedo ka imonjo ka mamoko bende yie osebedo ka lokorego enam Atari ma ka ginyaloyudo patrol boat to mano nyako Kongo e gengo weche mag achudhe ma osebedo kamonjogi enam kod genyo masirni ma ithor yudi enam e kinde ma jolupo timo tijgi mar lupo.
Ne gikoni ka poni jaod bura margi migosi tom odege nyako miyogi patrol boat to mano nyako konyogi ka okoni kata mana e ethuoloni nitiere jogegi ma jolupo maromo adek mane owito ngimagi e nam Atari chieng rich abich to nyaka sani pok oyudgi Kane gikwayo mondo sirkal onyal donjore wachnoero mondo onyal yudi ringre jolupo adekgo odhi oiki
.
Kaluwore gi wach masiragoero ma mako jolupo e nam ataro Nyakalondoni ne omanyo jaob bura ma nyatike MigoriTom Odege kama ne okoe ni osetudore kod sirkal ma malo mondo onyal yudi patrol boat mondo onyal Kongo e manyo ringre jolupo adekgoeri ma sani pod oyudi ringregi mondo onyal term pacho oiki.Insert BMU chair Tobias Muragiri.


text:
1
Lubaŋa oketo lobo ki dano
1I acakki piny Lubaŋa oketo polo ki lobo. 2Lobo onoŋo tye nono, onyobbe woko atata piny macol ocido wi kut matut, kun Cwiny pa Lubaŋa twago wi pii.
3 #
2 Kor 4.6
Lubaŋa owacci, “Wek leŋo obed tye”; ci piny obedo leŋ. 4Lubaŋa oneno leŋo ni ber; Lubaŋa opoko kin leŋo ki colpiny. 5Lubaŋa olwoŋo leŋo ni Dyeceŋ, ki colpiny olwoŋo ni Dyewor. Piny oyuto dok piny oru, meno nino acel.
6 #
2 Pet 3.5
Lubaŋa owacci, “Wek pete orine i kin pii, me poko kin pii ki pii wadi.” 7Ci Lubaŋa otiyo pete me poko pii ma tye piny i te pete ki pii ma tye malo i wi pete; ci otimme kit meno. 8Lubaŋa olwoŋo dan pete ni polo, Piny oyuto dok piny oru, meno nino me aryone.
9Lubaŋa owacci, “Wek pii ma tye i te polo ocokke, ogurre i kabedo acel, wek piny mutwo onen”; ci otimme kit meno. 10Lubaŋa olwoŋo piny mutwo ni Lobo, ki pii ma ocokke, ogurre kacel-li ni Nam; ci Lubaŋa oneno ni ber. 11Lubaŋa owacci, “Wek lum otwi i wi lobo, ki ginapita ma nyako nyiggi, ki yadi ma nyako nyiggi ma kodi tye i igi, macalo kit kwagi tye, i wi lobo”; ci otimme kit meno. 12Lum ocako twi i wi lobo, ki ginapita ma nyako nyiggi i kit kwagi acel acel, ki yadi ma nyako nyiggi ma kodi tye i igi, macalo kit kwagi tye. Ci Lubaŋa oneno ni ber. 13Piny oyuto dok piny oru, meno nino me adekke.
14Lubaŋa owacci, “Wek gin ma ryeny obed i kom pete me polo me poko dyeceŋ ki dyewor, ki me bedo ginanena ma nyuto kare ki nino ki mwaka, 15wek gubed gin ma ryeny i kom pete me polo ma menyo lobo”; ci otimme kit meno. 16Lubaŋa oketo gin madito aryo ma giryeny, wek ma ryeny madit-te aye olo dyeceŋ, ki ma ryeny matidine olo dyewor; dok oketo lwak lakalatwe bene. 17Lubaŋa oketogi i kom pete me polo me menyo lobo, 18me loyo dyeceŋ ki dyewor, ki me poko kin leŋo ki colpiny. Ci Lubaŋa oneno ni ber. 19Piny oyuto dok piny oru, meno nino me aŋwenne.
20Lubaŋa owacci, “Wek pii onywal gin makwo ma gicorre limuk, ki winyo bene gutuk lamalo i wi lobo i dan pete me polo.” 21Lubaŋa oketo nyaŋ madoŋo i nam, ki kwa gin makwo ducu ma gimol, ma gicorre limuk i pii, macalo kit kwagi tye, ki winyo ma gituk ki bwomgi, macalo kit kwagi tye. Ci Lubaŋa oneno ni ber. 22Lubaŋa omiyogi gum kun wacci, “Wunywal, wunya, wupoŋ pii ki nami, winyo bene gunya i wi lobo.” 23Piny oyuto dok piny oru, meno nino me abicce.
24Lubaŋa owacci, “Wek lobo onywal gin makwo i kit kwagi: lee ma paco, ki gin ma lak alaka, ki lee me tim macalo kit kwagi tye”; ci otimme kit meno. 25Lubaŋa oketo lee tim macalo kit kwagi tye, ki lee ma paco macalo kit kwagi tye, ki gin ma lak alaka piny i ŋom, macalo kit kwagi tye, Ci Lubaŋa oneno ni ber.
26 #
1 Kor 11.7
Lubaŋa owacci, “Weku wacweyu dano ma gical ki wan; wek gin aye gulo rec ma i nam, ki winyo me polo, ki lee ma paco, ki wi lobo ducu, gulo bene gin ducu ma lak alaka wi lobo,” 27#Mat 19.4; Mar 10.6#Acak 5.1-2Lubaŋa ocweyo dano i Kit calle kikome; ocweyo laco ki dako. 28Lubaŋa omiyogi gum kun wacogi ni, “Wunywal, wunya, wupoŋ lobo, wulo bene; dok wulo wa rec ma i nam, ki winyo me polo, ki gin ducu makwo ma giwoto i wi lobo.” 29Lubaŋa owacci, “Nenu, amiyowu ginapita ducu ma nyako nyiggi ma tye i wi lobo ducu, ki yadi ducu ma nyako nyiggi fila kodi tye i igi; wubicamogi. 30Dok lee ducu me tim, ki winyo ducu me polo, ki gin ducu ma lak alaka wi lobo, ma gitye ki kwo, amiyo botgi ginapita ducu madyak me bedo camgi”; ci otimme kit meno. 31Lubaŋa oneno gin ma doŋ otiyo ducu, ci nen, tye mabeco twatwal. Piny oyuto dok piny oru, meno nino me abicelle.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
England gi Scotland Oyudo Ler
E kinde ma Luther ne yawo ni jo Germany Biblos ma yandi noum, to Roho mar Nyasaye nojiwo chuny Tyndale mondo otim kamano e piny England. Tyndale nene en jakinda ahinya kuom puonjruok Biblos, kendo noyalo wach adiera gi chir, kowacho kaka puonj duto mag dini nyaka luwre gi Wach Nyasaye. Puonj kod kindane nojiwo jolup papa mondo giked kode. Jarieko moro ma ja Katholika ma nogoyo kode mbaka e nyim ji, nowacho niya, “Owinjore mondo wabed kod chik mar papa, moloyo bedo gi chik Nyasaye.” Tyndale to nodwoko niya, “Achayo papa kod chikne duto; kendo ka Nyasaye orito ngimana, to ka pok higini mathoth okadho anapuonj wuoi ma puro gi kwe dhok mondo ong’e Biblos moloyou.”KKS 46.2
Koro dwaro moro ma ne osebedogo e chunye, mana dwaro mar miyo jopiny England Biblos e dhogi giwegi, nomedo chune, mit koro nochiwore chutho mar timo tichne. Ne ok oneno kinde maber mar timo tijno e piny England, kamano nomanyo kar bet e piny Germany. Kanyo nochako chapo Muma Manyien e dho Ingeresa. Tich mar chapo kitepe gana adek mag Muma Manyien norumo mapiyo, kendo e higano nochako mana chapo moko kendo.KKS 47.1
Achien ne ginege kaka joneno mamoko mag Kristo, to gi Iwenje ma noseloso osekonyo askeche moko kedo Iweny kuom higini mathoth mana nyaka ndalo mwadakieni.KKS 47.2
Wuoi maratego ma nomako tich yalo injili gi teko e piny Scotland ne en John Knox. Jatich Nyasaye ma chunye achielno ne ok oluoro wang’ ng’ato. Kata obedo ni sand nolwore kamano, to mago nomede mana chir. Kata josand ne nenore ka jo moikore pile mar ketho ngimane, en to nochungo matek kokedo Iweny mager koni gi koni, kokwero kido mar lamo gik maket ma ne nitie e kanisa. Kamano notimo tichne gi chuny achiel, kolemo kendo kokedo ni Nyasaye, nyaka piny Scotland duto noyudo thuolo.KKS 47.3
E piny Engaland to ne nitie ng’at moro miluongo ni Latimer, ma noyalo matek kowacho kaka ji onego gisom Biblos e dhogi giwegi. Nowacho kaka Jandiko mar Biblos en mana Nyasaye Owuon; kendo ei Ndiko Maler kanyo nitie teko mochwere mar Jandikne. Nowacho: “Onge ruoth moro, kata jaloch, kata jatelo, kata jaduong’ bura moro, mak onego owuothi kuom chik mar Wach Nyasaye maler.” “Kik wabar ka waluwo yore moko, to Wach Nyasaye mondo otelnwa: kik wawuoth kwaluwo kit kwerewa machon, kata timo kaka nene gitimo, to owinjore mondo watim gino ma nonego gitim.”KKS 47.4
Nene nitie osiepe Tyndale moko ariyo ma nyinggi Barnes gi Frith. Jogi ne gin jo makare, kendo ne giyalo adiera gi teko. Ridley kod Cranmer noluwo bang’gi. Jogi eki ma nobedo jotelo e tich mar pwodhruok dini e piny England to ne gin jo mopuonjore matut, kendo ne githoro bedo jo man gi nying’ ahinya e Kanisa mar Rumi nikech kinda kod dimbruok margi. Ne gitamore luwo chik mag papa mana nikech both ma ne gineno kuom puonj Kanisa mar Rumi. Weche modhiero ma ne gineno kuom Bablon nomiyogi chir maduong’ mar hulo weche maricho ma ne gineno kuome.KKS 48.1
Puonj motegno mar Tyndale, Frith, Latimer kod Ridley nobedo puonj mowacho kaka Biblos en Wach Nyasaye, kendo e iye kanyo nitie weche duto moromo mar Warruok dhano. Ne gitamore winjo chik mag papa, gi mag buche madongo, mag jopadri kata mag ruodhi mag piny, mawacho kaka gin gi teko mondo gichik chuny ji kuom weche mag dini. Biblos e ma nobedo okang’ margi mogik, kendo puonjgi duto ne gigolo mana ei Biblos. Jo makaregi nosiko kod yie motegno kuom Nyasaye kod Wachne, kendo ne giyie mondo owang’gi gi mach nikech yie margi.KKS 48.2


text:
For the first time, we now have the BibleNewsProphecy magazine translated into the Dholuo language. Here is a link to the first edition: Wheche Manyien Mokor E Muma.
Weche Mantie E Bugni Gin:
3 Bende sand malich biro chakore 2015? Jokristo mathoth temo koro weche mag
miriambo kuom wach ni. Muma to wacho ang’o? Ere kaka gik moko biro luwore?
9 Weche 25 mag jo Laudekia mag miriambo kuom weche mokor Nitie ji
mathoth e kanise mag Nyasaye ma ok winji maler weche mokor. Ng’eny jogo ok ong’eyo kaka gigo biro luwore kata samane ma onego ng’wech chakre.
13 Penjo kuom puonj mag muma: Magi penjo kuom puonjruok mag bugni mondo okony josomo temo winjo weche mag muma.
22 Chenro mag chieng pasaka? Chenro mane mane ochan ni biro timore e saa mar pasaka? To chenro mage mane otem mana chuogo kod Jo-Islam , Jo Grik to gi Jo-Rumi kuom pasaka?
25 Chenro Mag Sap Pasaka Bende inyalo yie ngadni rieko kuom weche ma isengeyo? Bed ja adiera ne in iwuon mondo ingi ane ka inyalo yie puonjruok?
Here is a link: Wheche Manyien Mokor E Muma.
English language materials are available at https://www.ccog.org


text:
4
Modekai okwayo Esta mondo okony jo-Yahudi
1 Kane Modekai owinjo gigo duto mane osetimore, noyiecho lepe morwako pien gugru mobukore gi buru, kodhi e dala maduongʼ koywak kendo kogoyo nduru matek ka chunye lit.
2 To nodhi mana nyaka e dhoranga ruoth nikech ne ok oyiene ngʼat morwako pien gugru mondo odonji.
3 E piny ka piny mane wach ruoth ochopoe, kuyo nomako jo-Yahudi, ka gitweyo chiemo, ka giywak kendo ka gidengo. Thothgi nonindo e piende gugru ka gibukore gi buru.
4 Kane jotich Esta ma nyiri gi mago machwo mabwoch okelone wach mar Modekai nokuyo ahinya. Noorone lewni mondo orwaki kar rwako pien gugru, to notamore kawogi.
5 Eka Esta noluongo Hathak, achiel kuom jotich ruoth mabwoch manoketi mondo otine, noore ir Modekai mondo onone kuom gima chande.
6 Omiyo Hathak nowuok modhi ir Modekai e paw dala maduongʼ mane ni e nyim dhoranga ruoth.
7 Modekai nonyise gik moko duto mosetimorene, nonyise koda kar romb pesa ma Haman nosesingore nodhi chulo e kar keno mar joka ruoth mondo otiekgo jo-Yahudi.
8 Nomiye kalatas mondikie weche mag tiekogi ma nondiki e dala mar Susa, mondo onyis Esta kendo olerne weche mondikgo, nowachone ni mondo okwaye mondo odhi e nyim ruoth kendo ohomb ruoth ongʼwon ne ogandane.
9 Hathak nodok ir Esta monyise weche mane Modekai owacho.
10 Eka nonyiso ngʼatno mondo owach ne Modekai niya,
11 “Jotelo duto mag ruoth to gi ji duto moa e gwenge mag pinyruoth, ongʼeyo ni onge ngʼato angʼata madichwo kata ma dhako manyalo donjo ir ruoth e laru maiye ka ok ruoth ema oluonge to oket chik achiel kende ni nyaka nege. Makmana ka ruoth orieyo ludhe mar dhahabu kochomo ngʼatno eka ok nonege. Koro to osekawo ndalo piero adek kapok ruoth oluonga.”
12 Kane onyis Modekai weche mane Esta owacho,
13 nodwoko kowacho niya, “Kik ipar ni in kendi ema inikwo e dhood jo-Yahudi duto nikech in e od ruoth.
14 To nikech ka ilingʼ e kinde ma kama, to jo-Yahudi noyud resruok e yo moro machielo, to in kod jood wuonu notieku. To ngʼama dingʼe ni ne ibiro e od ruoth e sa ma kama mana ni mondo ikonywa?”
15 Eka Esta nooro dwoko ne Modekai kama:
16 “Dhi ichok jo-Yahudi duto man Susa, mondo utwe chiemo kulemona. Kik uchiem kata metho kuom ndalo adek otieno gi odiechiengʼ. An gi nyiri matiyona bende wabiro tweyo chiemo kendo metho mana kaka un. Ka usetimo kamano, to abiro dhi ir ruoth, kata obedo ni chik ok oyie kamano. Ka ochuno ni nyaka atho, to anatho.”
17 Omiyo Modekai nodhi motimo duto mane Esta ochiko mondo otim.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA APAR - KA MALER MAR NYASAYE
WES mar Biblos ma nobedo nyanonro mar puonj maduong’ mar biro mar Kristo ne en mana Daniel 8:14, mawacho niya: “Nyaka ndalo gana ariyo gi piero apar adek; eka nopwodh ka maler.” Ji duto ma ne rito biro mar Ruoth nong’eyo wechegi malong’o chuth. Ji gana mathoth ma ne rito biro mar Yesu to ne gihero wuoyo e wach mokorni kwonde duto ma ne gidhiye, kendo nobedo kaka thuon wach mar yie margi. Ne gineno kaka geno margi mar duok Kristo nopadore kuom gigo ma nokor kanyo. Nosenyisgi kaka giko mar ndalo mokorgo nochopi e higa mar 1844 e ndalo mag opon. Kamano jogo ma ne rito biro mar Kristo, kaachiel gi Jokristo mamoko duto, ne giparo kaka piny owuon, kata mana migap piny, e mobedo ka maler ma nokor, kendo ne giparo kaka pwodhruok mar ka maler en mana pwodho piny gi mach e ndalo maduong’ mar giko. Nene ging’eyo kaka pwodho piny nogo biro timore e biro mar Kristo mar ariyo. Kamano nene ging’ado wach kaka Kristo ne biro duogo e piny e higa mar 1844.KKS 75.1
To ndalo ma ne giketono nochopo, to Ruoth ne ok obiro. Jomoyie nong’eyo kaka Nyasaye ok nyal riambo; to gineno ni nyaka gin e ma ne giboth kuom loko tiend wach mokor; to adieri, both ne ni kanye? Ji mathoth nong’ado mana wach gi rikini ka gikwer ni ndalo 2,300 ok nogik e higa mar 1844. Onge tiend wach moro ma gigolo mar nyiso gi momiyo ging’ado wach kamano, mak mana ni Kristo ne ok obiro e kinde ma ne giritee. Ne gigoyo mbaka ka giwacho ni ka ndalo mag wach mokor nogik e higa mar 1844, to kare Kristo di ne obiro mar pwodho ka maler, kopwodho piny gi mach; to nikech ne ok obiro, kare ndalogo ne pok ogik.KKS 75.2
Ji mang’eny kuom jogo ma ne rito biro mar Yesu noweyo yo machon ma ne gikwanogo ndalo mag wach mokor, kendo nikech mano ne gikwero puonj ma nogurore kuom wach mokorno; to ne nitie ji manok ma ok noyie kwero puonj ma Wach Nyasaye osiro, kendo ma Roho mar yasaye obedonigi janeno kaka gin weche makare. Nene giyie kaka ne gisefwenyo puonj motegno ahinya ei Biblos, kendo ne giyie luwo adierigo ma ne giseyudo, ka gimedo mana nono Biblos mosmos. Ne gimedo lemo gi kinda ka gimedo nono yo ma ne gilokogo tiend wach mokor, kendo ne ginono Ndiko mondo gine both margi. Nikech ne ok gineno both moro kuom poro ma giporogo tiend ndalogo mag kor, kuom mano chunygi noywayogi mondo gimed nono tiend wech mag ka maler mar Nyasaye mondo giyang wach ni en ka manade.KKS 76.1


text:
Siem ne Derepe ma Ketho Chik mag covid 19
Written by admin on October 6, 2020
Moses Omollo…… 6/10/2020.
Jakom mar riwruok mag weg matatu matingo jowuoth e county ma migori migosi Samuel Doo ogolo siem ne derepe mag matatu kod jowuoth ma idho geche ma osepong ni gidhi kawonegi okang kuom ketho chik mar covid 19.
Kne oloso kod jofwambo e apise jakom Samuel Doo ne okoni giseko fwenyo ni thoth conductors kod jowuoth ema osebedo ka ketho chike mane oketi mag covid 19 ka moko bende ketho chikego mag apaya kuom yie kendo tingo jowuoth ma ohingo tekre gari ma okoni nyalo miyo gechego yudo masirni mag apaya kendo medo nyayo landruok mar tuo mar corona e county ma migori.
Ne onyiso abiria mondo kik yie idho gechego ma osepong ka osingo mar kawo okang ne jowuoth ma bende ibi yudo ni ema idho gari ma gin giwegi gineno ni osepong e thuolonoero.
Ne okoni jowuoth ma osebedo ka tiyo kod apaya mawuok sirare kadhi Kisumu kod mago madhi e gwenge mag kisii kod Nairobi ema osebedo ka ketho chikego mane oketi ka ne osingo mar kawo okang mager ne ngato angata ma ibi yudi ka ketho chikego e thuolonieri bedni en jawuoth kata conductor mag matatugoero.